הוועדה המיוחדת לצדק חלוקתי ולשוויון חברתי, כנסת 20, פרוטוקול מספר 2, 2016-08-01 13:25

מכלוף מיקי זוהר: אני מתכבד לפתוח את הדיון השני של הוועדה לצדק חלוקתי ולשוויון חברתי.

מכלוף מיקי זוהר: על סדר היום אי היערכות המדינה להרחבת העיר קריית גת.

מכלוף מיקי זוהר: למי שאינו יודע, הייתי גם חבר מועצה וגם סגן ראש העיר קריית גת טרם בחירתי לכנסת וגם הייתי חלק בלתי נפרד מהרחבתה של העיר קריית גת, גם כיושב ראש החברה הכלכלית.

מכלוף מיקי זוהר: אני זוכר היטב כמה הפערים היו גדולים בין מה שהמדינה מצפה מהעיר קריית גת לעשות עבורה, וזה בעצם להגדיל את מספר התושבים באופן משמעותי, כמעט פי שניים או שניים וקצת, לעומת מה שהמדינה מוכנה לעשות למען העיר קריית גת.

מכלוף מיקי זוהר: אנשים צריכים להבין שמגיעים לראש רשות ודורשים ממנו להרחיב את העיר, זה בסופו של דבר לטובת אזרחי ישראל.

מכלוף מיקי זוהר: הרי כולנו יודעים היטב שהמטרה הגדולה ביותר של ממשלת ישראל בקדנציה הקרובה היא להפחית את מחירי הדיו והפחתת מחירי דיור אפשר לבצע אך ורק באמצעות הקמת כמה שיותר יחידות דיור ברחבי הארץ.

מכלוף מיקי זוהר: כאשר ראש רשות שמוכן לקבל על עצמו את העול – כי חברים, צריך להבין שמדובר בעול, בעול כלכלי גדול מאוד כי כל אזרח שמגיע לעיר שלך, אתה צריך לתת לו את השירות והשירות הזה עולה הרבה מאוד כסף – מגיעה המדינה אומרת לו: קח את העול, תתמודד לבד, אנחנו מבחינתנו מסתכלים מן הצד ונותנים לך להתבוסס בדמך במקרים מסוימים, ואני לא רוצה אפילו להכביר מלים.

מכלוף מיקי זוהר: יש הרבה מוזמנים לדיון היום.

מכלוף מיקי זוהר: אני מתכוון לעקוב היטב אילו מוזמנים כן הגיעו לדיון ממשרדי הממשלה ואילו שלא הגיעו לדיון יצטרכו לתת הסבר מדוע הם לא הגיעו לדיון, שהרי כנראה הם עדיין לא התרגלו שיש ועדה חדשה בכנסת שקוראים לה הוועדה לצדק חלוקתי ושוויון חברתי בראשותי והוועדה הזו יכולה לדרוש על פי חוק מכל אחד מאותם נציגי ממשלה להתייצב בפני הוועדה ולתת מענה.

מכלוף מיקי זוהר: כמובן שלא בעיה גדולה מבחינתי לקיים את הדיון הזה גם בשבוע הבא, גם בזמן הפגרה ואז יבואו לכאן גם בזמן הפגרה, ואם הם צריכים זמן נוסף, נעשה דיון נוסף, ואם צריכים לקיים חמישים דיונים, נקיים חמישים דיונים עד שמשרדי הממשלה יגיעו וייתנו פתרון וגם ייתנו מענה.

מכלוף מיקי זוהר: בטרם נתחיל את הדיון אני רק רוצה לברך את החברים בשולחן ולומר לכל מי שצופה בבית שאת רובם אני מכיר.

מכלוף מיקי זוהר: כמו שציינתי קודם כיהנתי כסגן ראש עיר וחבר מועצת העיר קריית גת ואני מכיר היטב את הנפשות הפועלות.

מכלוף מיקי זוהר: בעיר קריית גת יש אנשים מאוד מאוד מקצועיים, מאוד מאוד רציניים שכל מה שחפצה נפשם זה באמת לעשות כמה שיותר למען האזרחים והתושבים ובראשם עומד ראש הרשות אבירם דהרי שהייתי הסגן שלו ואני חייב לומר שהרבה מדרכי לקחתי ממנו, ראש רשות שעושה כבר 13 שנים למען העיר קריית גת ובעזרת השם עוד שנים רבות.

מכלוף מיקי זוהר: ניתן לך את האפשרות להציג את המצגת ואת הנתונים.

מכלוף מיקי זוהר: הציבור בבית צופה ומתעניין ואני מקווה שזאת סנונית ראשונה איך מדינת ישראל תצטרך להתנהל אל מול רשויות מקומיות שהיא מצפה מהן להרחיב את מספר האזרחים.

<אבירם דהרי: ברשות כבוד יושב ראש הוועדה.

<אבירם דהרי: איזה כיף לנו להגיד למיקי כבוד היושב ראש, נכון?

<אבירם דהרי: מי שהיה כאן בפתיחה של הוועדה החשובה הזאת רואה את ההערכה הרבה לה זוכה יושב ראש הוועדה מכל חברי הכנסת ומכל הציבור.

<אבירם דהרי: אנחנו, כמי שמכירים אותך יודעים, שההערכה הזאת נקנתה ביושר ובעבודה קשה.

מכלוף מיקי זוהר: תודה.

<אבירם דהרי: בשמחה רבה אנחנו נצלול ישירות לפעילות כי באמת בסוף בסוף המדד האמיתי הוא איך אנחנו מגיעים אל היעד.

<אבירם דהרי: העיר קריית גת נטלה על עצמה משימה לאומית ועושה זאת באהבה רבה.

מכלוף מיקי זוהר: ברשותך אדוני, לפני שאתה מתחיל, אני רוצה לקרוא שמות של המוזמנים לראות אם הם נמצאים כאן.

מכלוף מיקי זוהר: דניאל מלצר מאגף התקציבים כאן?

מכלוף מיקי זוהר: משרד האוצר כאן?

<רחל קדושבסקי: אני ממשרד האוצר, מינהל התכנון.

מכלוף מיקי זוהר: מינהל התכנון נמצא.

מכלוף מיקי זוהר: רם נהרי ממשרד החינוך נמצא?

מכלוף מיקי זוהר: יש נציג כלשהו ממשרד החינוך?

מכלוף מיקי זוהר: לא.

<קריאה: הוא בדרך.

מכלוף מיקי זוהר: תכף נראה.

מכלוף מיקי זוהר: חגי פורבס?

<חגי פורבס: נמצא.

<חגי פורבס: האגף למעונות יום.

מכלוף מיקי זוהר: בנימין וייל?

<בנימין וייל: נמצא.

מכלוף מיקי זוהר: איתן כהן?

<איתן נתנאל כהן: כן.

מכלוף מיקי זוהר: אלי שוורץ?

מכלוף מיקי זוהר: לא נמצא.

מכלוף מיקי זוהר: אסף פראן?

מכלוף מיקי זוהר: לא נמצא.

מכלוף מיקי זוהר: שלום רוזן-טל?

מכלוף מיקי זוהר: לא נמצא.

מכלוף מיקי זוהר: אם כן, האוצר לא נמצא כי הוא צריך להביא את הכסף, אבל זה בסדר גמור, אנחנו נזמין אותו עוד הרבה פעמים עד שהוא יבוא.

מכלוף מיקי זוהר: מעכשיו כל מה שירצה האוצר להביא לפתחה של הוועדה, זה יתעכב עד שהוא יבוא לתת תשובות לוועדה.

<עפרה כרמון אבן: אני נציגת משרד הרווחה.

מכלוף מיקי זוהר: יפה מאוד.

מכלוף מיקי זוהר: נרשום שהגעת.

מכלוף מיקי זוהר: יש עוד נציגי ממשלה שנמצאים כאן ולא שמנו לב? אין.

מכלוף מיקי זוהר: אפשר להתחיל אדוני, בבקשה.

<אבירם דהרי: כמו שאמרנו, אנחנו מאחלים לך ולוועדה ולמדינת ישראל הרבה הצלחה והרבה פעילות.

<אבירם דהרי: אנחנו הכנו מצגת אותה נראה לכם.

<אבירם דהרי: דרך אגב, יושבים כאן מהנהלת העיר קריית גת, גם חברי המועצה, הסגנים, וגם בעלי תפקידים בכירים.

<אבירם דהרי: הם ישמרו עלי ואם אני טועה, יתקנו אותי בזמן אמת.

<אבירם דהרי: אנחנו מדברים על עיר שבשנת 1990, אחרי העלייה הגדולה, היו בה 14 אלף בתי אב כפול בערך 3.5-4, שזה אומר חמישים אלף תושבים.

<אבירם דהרי: גם אחרי 22 שנים, בשנת 2012, עדיין 14 אלף בתי אב.

<אבירם דהרי: פלוס מינוס אותו מספר תושבים.

<אבירם דהרי: בעצם עיר שלא גדלה וגם לא קטנה אבל אין בה הרבה בנייה, אלא סדר גודל של מאה דירות בשנה.

<אבירם דהרי: סדר גודל של מאה היתרים בשנה.

<אבירם דהרי: משנת 2012 עד 2016 קפצנו ב-1,200 בתי אב.

<אבירם דהרי: הכול משפחות.

<אבירם דהרי: בכוונה אנחנו מדברים בבתי אב.

<אבירם דהרי: הכוונה היא לדירות.

<אבירם דהרי: הקפיצה הזו הביאה את קריית גת מחמישים אלף תושבים כמעט לשישים אלף תושבים.

<אבירם דהרי: גידול של עשרים אחוזים במשך ארבע שנים ועוד לא סיימנו את ארבע השנים אלא אנחנו במחצית שנת 2016.

<אבירם דהרי: גידול מהיר של עשרים אחוזים יוצר בעיות קשות מאוד אם לא נערכים לכך בהתאם.

<אבירם דהרי: דרך אגב, הגידול המיטבי הוא גידול של שני אחוזים בשנה.

<אבירם דהרי: אנחנו אמורים, אחרי ההשלמה של כרמי גת, לקפוץ לעשרים אלף בתי אב, שזה בעוד ארבע שנים.

<אבירם דהרי: עם עשרים אלף בתי אב, אנחנו עוברים להיות כבר שמונים אלף תושבים.

<אבירם דהרי: אפשר לראות את כרמי גת בירוק.

<אבירם דהרי: דרך אגב, הקפיצה של ה-1,200 בתי אב, אלה שתי שכונות שבנינו, רובע בנין ורובע גוגנהיים.

<אבירם דהרי: קפיצה הזו היא קפיצה לא של עשרים אחוזים אלא קפיצה של שליש.

<אבירם דהרי: של 33 אחוזים במשך ארבע שנים.

<אבירם דהרי: אחר כך 24 אלף ובעוד עשר שנים יגורו בקריית גת עזרת השם ארבעים אלף משפחות.

<אבירם דהרי: ארבעים אלף בתי אב.

<אבירם דהרי: זה 160 אלף תושבים, 170 אלף תושבים, 150 אלף תושבים, תלוי איזה סוג אוכלוסייה תגיע.

<אבירם דהרי: סדר גודל של 16 אלף שזה פי שלוש מאשר לפני שנתיים.

<אבירם דהרי: זה בזכות המערביות.

<אבירם דהרי: אנחנו בכוונה מדברים בבתי אב ואנחנו אומרים שמשנת 2012 ועד 2026, אנחנו נגדל כמעט פי שלושה בבתי האב.

<אבירם דהרי: 26 אלף משפחות.

<אבירם דהרי: למה אני מדבר במשפחות?

<אבירם דהרי: עוד מעט נבין.

<אבירם דהרי: פארק התעשייה של קריית גת אמור יהיה להתרחב גם לכיוון המערבי וכמו שאמרנו, נגיע לסדר גודל של 170 אלף תושבים.

<אבירם דהרי: ועדת הגבולות שאמורה לדון בעניין קריית גת, אמרוה לכלול את כל השטחים האלה.

<אבירם דהרי: אנחנו גם מבקשים שבסיס פלוגות ייכלל בפנים וגם פארק התעשייה.

<אבירם דהרי: מה זה אומר מבחינה תחבורתית.

<אבירם דהרי: אם בקריית גת לא היו מחלפים, לא גשרים, לא שיקועים אלא עיר פלאטו, גם מבחינה גיאוגרפית, עיר שטוחה, אנחנו עכשיו נצטרך להתרגל למחלפים בכרמי גת ויש הבדל בין מה שנקרא מחלפים לגשרים כאשר גשר הוא מעל הכביש ומחלף נוגע בכביש.

<אבירם דהרי: יהיו לנו מחלפים בכרמי גת, יידרש מחלף בפלוגות, מחלף באינטל, בפארק התעשייה, ושיקוע פסי הרכבת כדי שאפשר יהיה לחבר את העיר לפארק התעשייה ללא גשרים, וחיבורים למערביות, גם כן עוד שלושה שיקועים, גשרים.

<אבירם דהרי: בקיצור, משימות שגם בעיר כמו תל אביב או ירושלים אין היקפים כאלה.

<אבירם דהרי: דרך אגב, בוועדה לתכנון ובנייה בקריית גת המתמלל של הוועדה הוא גם המתמלל של עיריית תל אביב והוא אומר שההיקפים שלנו לא פחותים.

<אבירם דהרי: לא באחוזים אלא במספרים מוחלטים.

<אבירם דהרי: זה אומר שלוקחים עיר בת חמישים אלף תושבים ועושים לה פעילויות גידול במגוון תחומים.

<אבירם דהרי: כמו הבתים עולה ומספר המשפחות עולה אבל גם התשתיות הופכות להיות לדברים להם לא היינו רגילים.

<אבירם דהרי: לדוגמה, רק כדי להבין, אנחנו נצטרך לבנות שבעה בתי ספר תיכוניים.

<אבירם דהרי: בסך הכול 252 כיתות תיכון.

<אבירם דהרי: 14 בתי ספר יסודיים, 42 כפול שלוש, כל אשכול גן ילדים הוא שלושה גנים, 126 גני ילדים.

<אבירם דהרי: 63 מעונות יום.

מכלוף מיקי זוהר: מי יביא את הכסף?

<אבירם דהרי: עזוב כסף.

<אבירם דהרי: אני אומר שקודם כל צריך להבין שנניח שגם אם יביאו עכשיו את כל ההרשאות, היום יביאו את ההרשאות של כל הדברים האלה, יצטרך להיעשות מאמץ אדיר כדי לעמוד בהיקפים האלה.

<חגי פורבס: אלה מספרים של 2026?

<אבירם דהרי: כן.

<אבירם דהרי: בשנת 2026 זה צריך להיות בנוי.

מכלוף מיקי זוהר: אני רוצה משפט אחד אדוני ראש העיר.

מכלוף מיקי זוהר: אי ביקרתי בכל מיני רשויות מקומיות ברחבי הארץ ובחלק מהרשויות המקומיות היו כמה ראשי רשויות שידעו להתפאר בפני ואמרו לי: אתה רואה את השכונה החדשה הזאת שמוקמת?

מכלוף מיקי זוהר: הוא כבר מראה לי את הגן בנוי, הוא כבר מראה לי את בית הספר בנוי, הוא אומר לי שבית הספר והגן כבר מוכנים לקראת התושבים שעוד לא הגיעו כי עדיין הבנייה בעיצומה.

מכלוף מיקי זוהר: שאלתי אותו איך הוא יכול לעשות את זה.

מכלוף מיקי זוהר: הוא אמר לי שזה פשוט מאוד, לו יש משאבים עד אין קץ, הוא במצב סוציו אקונומי שבע או שמונה, יש לו הכנסות גדולות, והוא לא צריך להמתין, יש לו כבר את הכסף מוכן וברגע שהוא מקבל אפילו קריאת כיוון, הוא מבצע ואין בעיה של תזרים של כסף.

מכלוף מיקי זוהר: כאן הסוגיה היא בעיר שהיא קצת שונה, לא קצת אלא הרבה שונה, מערים אחרות.

מכלוף מיקי זוהר: כאן יש מצב סוציו אקונומי ארבע, אזרחים רבים שיש להם פטור מלא או חלקי מתשלום ארנונה, את המשאבים שיש לרשויות מקומיות אין ולכן תמיד הביצוע הוא תלוי כסף שהממשלה והמדינה מזרימה.

מכלוף מיקי זוהר: ברגע שלא הזרמת את הכסף, שום דבר לא יכול להתקדם כי אין דרך לממן את זה.

מכלוף מיקי זוהר: לכן כשאנחנו רוצים לעורר את הדיון הזה, רוצים לבוא למדיה ולומר לה, אתם רוצים לבנות בעיר קריית גת שזה מקום אסטרטגי מדהים – אני משוחד כי אני גר שם – במיקום מדהים, עם יכולת ליצור עיר מהגדולות בארץ, זה בסדר גמור, אבל אתם לא יכולים לשכוח להעביר את המשאבים לכך.

<אבירם דהרי: רק דוגמה.

<אבירם דהרי: גם כשאתה מקבל את ההרשאה נניח למעון יום או לגן ילדים, בוודאי לבית ספר, כשאתה מקבל הרשאה לבית ספר יסודי, הוא לא כולל אולם ספורט לדוגמה.

<אבירם דהרי: אז אם אני צריך לבנות 14 בתי ספר יסודיים וייתנו לי הרשאות ל-14 בתי ספר יסודיים, אני צריך לחפש מימון ל-14 אולמות ספורט.

<אבירם דהרי: או ניקח מעון יום.

<אבירם דהרי: ייתנו לי הרשאה למעון יום אבל אני אצטרך להשלים עוד מאה אלף שקלים למעון יום כפול 63, אני צריך להשלים שישה מיליון שקלים רק למעונות יום.

<אבירם דהרי: מה עם גני הילדים?

<אבירם דהרי: עוד 12 מיליון שקלים.

<אבירם דהרי: ומה עם בתי הספר היסודיים?

<אבירם דהרי: וכן הלאה.

<אבירם דהרי: זאת הדרך?

<אבירם דהרי: עשרות מיליוני שקלים בעיר שנלחמת על חייה מבחינה תקציבית.

<אבירם דהרי: רק כדי להבין את ההיקפים.

<אבירם דהרי: שבעה בתי ספר תיכוניים.

<אבירם דהרי: באיזה עיר יש היום שבעה בתי ספר תיכוניים?

<אבירם דהרי: זאת תוספת.

<אבירם דהרי: אלה שבעה בתי ספר תיכוניים על שישה שכבר קיימים.

<אבירם דהרי: אלה 13 בתי ספר תיכוניים.

<אבירם דהרי: אנחנו מדברים רק על התוספות.

<אבירם דהרי: שלא לדבר על מתנ"סים, על תשעה מתנ"סים, שלושים אולמות ספורט, מרכזי יום לקשיש, מרכז משאבים, ספרייה עירונית, בתי כנסת, מקוואות.

<אבירם דהרי: רק בתי כנסת צריך מינימום, על פי המודלים החדשים, 22 בתי כנסת.

<אבירם דהרי: כל זה צריך לבנות במקביל.

<אבירם דהרי: אותה עירייה בונה הכול.

<אבירם דהרי: גם אם יהיו לה את כל ההרשאות, רק התכנון של זה, לא הבנייה, עשרות מיליוני שקלים.

<אבירם דהרי: מדובר בהיקפים של בניית תשתיות בסדר גודל של ארבעה מיליארד שקלים לפחות.

<אבירם דהרי: שלא לדבר על דברים כלל עירוניים כמו אצטדיון, ארנת כדורסל, ,אולם מופעים.

<אבירם דהרי: היום יש לנו אולם של 700 מקומות והוא מתאים לעיר עם ארבעים-חמשים אלף תושבים.

<אבירם דהרי: עיר של 170 אלף תושבים צריכה מינימום 3,000 או 4,000 מקומות כי אם לא, אי אפשר אפילו לעשות את טקס יום הזיכרון ואי אפשר לעשות שום דבר.

<אבירם דהרי: כמובן מרכזי ספורט, בית יד לבנים, פארקים.

<אבירם דהרי: ברובע הבנים, פארק לובה אליאב, ואחר כך בפארק כרמי גת, 600 דונם והפארק של המערביות עם 200 דונם – 1,200 דונם פארק.

<אבירם דהרי: איזו עיר מחזיקה מתחם כזה?

<אבירם דהרי: איזה עיר יכולה לתחזק את זה?

<אבירם דהרי: מישהו צריך להבין את המשמעות.

<אבירם דהרי: לא רק להקים את זה אלא לתחזק 1,200 דונם פארק.

<אבירם דהרי: אין כאן את הנושא של תחנות שאיבה, מת"שים וכל מה שצריך שיהיה שגם הם באחריותנו המלאה.

<אבירם דהרי: אנחנו עשינו חישוב ראשוני.

<אבירם דהרי: להבדיל מרוב הערים האחרות, אנחנו הסכם הגג הראשון בישראל שהתחיל ב-2013 והיחיד שעובד באמת להבדיל מהסכמי גג כאלה שצברו לתוך ההסכם את מה שנבנה בעבר לפני ההסכם.

<אבירם דהרי: אצלנו ההסכם הוא רק מה שאנחנו בונים קדימה בלי שום תרגילים.

<אבירם דהרי: על הבסיס הזה של שלוש שנות עבודה שהכניס אותנו לעשרות מיליוני שקלים גירעון, השלמות הפיתוח שיידרשו להשלים את הגנים, את בתי הספר, את כל מה שצריך – מדובר ב-862 מיליון שקלים.

מכלוף מיקי זוהר: שזה פי כמה מתקציב העירייה?

<אבירם דהרי: פי שתיים.

<אבירם דהרי: עזוב את השלמות הפיתוח.

<אבירם דהרי: נניח שהשלמות פיתוח זה משהו חד פעמי.

<אבירם דהרי: נביא את המיליארד שקלים, נשים אותם, נסיים ויהיה יפה, אבל מה שצריך בשביל להחזיק את השוטף, את התקציב שוטף של העירייה, אני לא יודע אם אתם יודעים אבל כל המחקרים מראים שכל בית אב – לכן אני מדבר על משפחות – דורש מקור הכנסה של 10,000 שקלים לעירייה.

<אבירם דהרי: ההוצאה על בית האב היא 10,000 שקלים.

<אבירם דהרי: אז נניח שהוא ישלם ארנונה.

מכלוף מיקי זוהר: כולנו יודעים שתשלום ארנונה של בית אב לשנה לא יכולה להגיע לסכום הזה ואפילו לא קרוב לו.

<אבירם דהרי: כן.

<אבירם דהרי: הוא יגיע ל-3,000 בממוצע.

<אבירם דהרי: ל-4,000 שקלים בממוצע.

<אבירם דהרי: ל-5,000 שקלים בממוצע.

<אבירם דהרי: עדיין נשאר לממן עוד 5,000 שקלים.

<אבירם דהרי: אנחנו יודעים שעם כל האטרקטיביות של קריית גת, אנחנו יודעים שלא רק שהדירות נמכרות מהר והרבה מאוד אנשים מגיעים, אנחנו יודעים גם שמי שלא יכול לקנות דירה בתל אביב בסכום של שלושה מיליון שקלים, פעם הוא היה בא לקנות דירה ב-800 אלף שקלים בקריית גת והיום זה כבר מיליון ומאתיים אלף שקלים ובעוד שבוע הסכום יהיה מיליון ו-400 אלף שקלים, אבל זה אומר שגם אם הוא יבוא והוא יהיה סוציו אקונומי שבע, עדיין צריך להשלים את מקורות ההכנסה.

<אבירם דהרי: אם ניזכר קודם ב-1,200 משפחות חדשות שהגיעו מ-2012 עד 2016, הן יצרו גירעון של עשרה מיליון שקלים בתקציב השנתי השוטף.

<אבירם דהרי: זה אומר שזה סדר גודל של 7,000, 8,000 שקלים למשפחה.

<אבירם דהרי: לכן צריך לזכור שקריית גת, אם ההכנסות שלה היום על חמישים אלף תושבים הן נניח 150 מיליון שקלים, מקורות הכנסה עצמיות, ל-170 אלף תושבים נצטרך עוד 240 מיליון שקלים הכנסות עצמיות כדי לתת שירות זהה לשירות שאנחנו נותנים היום.

<אבירם דהרי: לא כדי לתת שירות שנותנת רעננה או הרצליה, אלא כדי להישאר עם אותו שירות שעיריית קריית גת נותנת לתושביה, אנחנו נצטרך 240 מיליון שקלים מקורות הכנסה.

<אבירם דהרי: נניח שהם ישלמו מאה מיליון, אז צריך להביא עוד 140 מיליון שקלים.

<אבירם דהרי: זה דבר משמעותי וזה דוהר קדימה כי רק בכרמי גת נמכרו 5,000 דירות ועוד 500 דירות של הצבא ועוד 500 דירות כך שאנחנו כבר מדברים על 6,000 דירות שנמכרו.

<אבירם דהרי: בעוד שלוש שנים אנשים יגורו בהן ובעוד שלוש שנים ההוצאה של העירייה תהיה אמיתית ובתוך זה, בתוך העיר, יש התחדשות עירונית והמערביות כבר בהפקדה, אחרי הפקדה ועכשיו בהתנגדויות.

<אבירם דהרי: זאת אומרת שאנחנו לא מדברים על טווח זמן.

<אבירם דהרי: כדי לבנות את קריית גת לקח שישים שנים, להגיע לחמישים אלף תושבים, ועכשיו כדי להגיע ל-170 אלף תושבים יעברו עשר שנים.

<אבירם דהרי: אנשים צריכים להבין שמדובר כאן במשהו שאין לו תקדים במדינת ישראל.

<אבירם דהרי: אין לו תקדים.

<אבירם דהרי: אין עיר שעשתה דבר כזה.

<אבירם דהרי: אולי מושב שהיו לו מאה דירות ושילש את מספרן והגיע ל-300 דירות, אבל אנחנו מדברים על עיר ולא על מושב ולא על מועצה מקומית.

<אבירם דהרי: אנחנו מדברים על עיר שהיא עם חמישים אלף תושבים והיא תהיה, היא כבר עשתה דרך והגיעה לשישים אלף ובעוד שנתיים-שלוש היא תהיה עם שמונים אלף.

<אבירם דהרי: הבעיה היא שהמדינה אוהבת את זה.

<אבירם דהרי: למה היא אוהבת את זה?

<אבירם דהרי: כי הציבור אוהב את זה.

<אבירם דהרי: הציבור רוצה את קריית גת.

<אבירם דהרי: הוא בא וקונה דירות בכמויות.

<אבירם דהרי: אני לא יודע אם אתם יודעים אבל שיא של כל השנים במדינת ישראל, אין עיר בארץ בה נמכרו אלף דירות בפחות מ-96 שעות.

<אבירם דהרי: נמכרו.

<אבירם דהרי: לא הרשמה ולא כלום אלא נמכרו.

<אבירם דהרי: דווח לאוצר.

מכלוף מיקי זוהר: השאלה כמה כסף המדינה הרוויחה כתוצאה מהמכירה הזאת.

<אבירם דהרי: הרבה.

<אבירם דהרי: כל מכרז נגמר בפי שניים-שלושה מהאומדן.

<אבירם דהרי: זה אומר שאם המדינה תכננה לקבל מיליארד שקלים על הקרקע, היא קיבלה שני מיליארד שקלים על הקרקע.

<אבירם דהרי: זה אומר שעכשיו המתחם המסחרי, הוא נגמר פי חמישה מהאומדן הממשלתי.

<אבירם דהרי: זה אומר שהמערביות יהיו גם כן מכרה זהב לממשלת ישראל וזה פעמיים, גם מבחינת הכסף שייכנס לקופת האוצר בגין מכירת הקרקע וגם מבחינת פתרון אמיתי של בעיית הדיור.

<אבירם דהרי: יש כאן מצוקת דיור לאומית ואנחנו שלוקחים על עצמנו – אין עוד עיר כזאת – זאת התאבדות פוליטית, זאת התאבדות חברתית.

<אבירם דהרי: אנחנו צריכים לפתח שני ערים במקביל לעיר הוותיקה, עוד התחדשות עירונית כאשר בשבוע שעבר חנכנו את ההתחדשות העירונית הכי גדולה בדרום, לא בנייר אלא בהיתרים.

<אבירם דהרי: על הנייר אין בעיה, יש המון תכניות, בוועדות הרבה תכניות, אבל השאלה היא מתי יוצא ההיתר.

<אבירם דהרי: גם אחרי שיצא ההיתר, מתי יוצא טופס 4.

<אבירם דהרי: מה זה משנה לבן אדם אם יצא לו היתר?

<אבירם דהרי: אם הוא לא יסיים ולא יקבל את טופס 4, הוא לא ייכנס לבית או שהוא ייכנס כמו שקורה כאשר עם מנוף לקומה השביעית הוא יעביר את המקרר כי אין מעלית כי אין חשמל ואין כלום.

<אבירם דהרי: גם אם הוא ייכנס ויהיה לו טופס 4, יהיו לו מדרכות?

<אבירם דהרי: יהיה לו בית ספר?

<אבירם דהרי: יהיה לו גן ילדים?

<אבירם דהרי: יהיה לו מעון?

<אבירם דהרי: בעיית התחבורה שממילא תהיה קיימת תוכפל ותשולש כי במקום שהילד ילך ברגל למעון, האימא תיקח אותו ברגל, והילד ייקח את אחיו לגן ולבית הספר היסודי שצריך להיות במרחב הליכה, יצטרכו לנסוע.

<אבירם דהרי: אם הוא צריך לנסוע, אלה עשרות אלפי מכוניות שנוסעות קילומטרים לחינם.

<אבירם דהרי: למה?

<אבירם דהרי: כי מישהו לא התעורר ולא נתן עכשיו את ההרשאות.

<אבירם דהרי: אם צריך שבעה בתי ספר תיכוניים, אני צריך עכשיו הרשאות לשבעה בתי ספר תיכונים.

<אבירם דהרי: לי בכרמי גת יש שלושה בתי ספר תיכוניים בתכנון, עם הסכם גג, ושישה בתי ספר יסודיים, את בית הספר היסודי, אחרי שכבר 6,000 דירות נמכרו, קיבלתי הרשאה לשליש.

<אבירם דהרי: שליש בית ספר.

<אבירם דהרי: במקום שלוש הרשאות שב-2013 צריכים להנפיק לו עם חתימת הסכם גג, אני ב-2016 עם שליש ועכשיו אני צריך לעשות שמיניות באוויר.

<אבירם דהרי: אנשים לא מבינים.

<אבירם דהרי: אם אני בונה שליש בית ספר ואחר כך בונה עוד שליש ואחר כך בונה עוד שליש, זה עולה לי לא מאה אחוזים אלא 140-150 אחוזים ואולי 180 אחוזים.

<אבירם דהרי: חוסר הרשאות מוקדמות יוצר לנו בעיות כפולות ומכופלות.

<אבירם דהרי: אחת הבעיות הכי קשות היא שאם אין לי הרשאה, אני מתפתה חס וחלילה – אתה מכיר את זה, מיקי?

<אבירם דהרי: – לבנות את גן הילדים כי יש לי הסכם עם המדינה מלפני שלוש שנים ושם כתוב מיליארד ו-600 מיליון ואני אומר שהנה, יש לי כבר חמישים גני ילדים, יש לי הרשאה לחמישים ולכן אולי אני אתחיל לבנות בינתיים שני גני ילדים, אבל עוד לא הגיעה ההרשאה ואז יגיע מבקר משרד הפנים, מבקר המדינה, ויאמרו לי שאני לא עובד לפי הנהלים.

<אבירם דהרי: אנחנו מכירים את זה.

<אבירם דהרי: אנחנו רוצים לעבוד לפי הנהלים ואנחנו רוצים לטפל.

מכלוף מיקי זוהר: ברוך הבא חבר הכנסת גנאים.

<אבירם דהרי: כל מה שאנחנו מבקשים זה שאם כבוד היושב ראש יוכל לדאוג שאנשי המשרדים יגיעו לישיבות, זה יהיה יפה.

מכלוף מיקי זוהר: חד משמעית זה יקרה.

<אבירם דהרי: זה הדבר הראשון.

מכלוף מיקי זוהר: נתחיל זה.

<אבירם דהרי: אם הם יגיעו לישיבה, זה כבר יפה.

<אבירם דהרי: אם הם יבינו את המשמעות, זה עוד יותר טוב והם גם ידאגו להרשאות, לא למכתבים ולניירות.

<אבירם דהרי: הם יכולים לדאוג להרשאות אם זה נכנס לתוך ספר התקציב.

<אבירם דהרי: זה לא בספר התקציב השוטף כי למשל הסכם הגג, יש בו מיליארד ו-600 מיליון.

<אבירם דהרי: בהסכם הגג הראשון.

<אבירם דהרי: בהסכם הגג הכולל יהיו ארבעה מיליארד או שלושה מיליארד, אבל מי מוציא את ההרשאות?

<אבירם דהרי: מה זה משנה מה חתום?

מכלוף מיקי זוהר: ברשותכם, אתם לא מפסיקים את הדיון.

מכלוף מיקי זוהר: יהודה גליק נותן מה שנקרא גיבוי של חמש דקות עד שאני חוזר מהצבעה בוועדת החינוך.

מסעוד גנאים: שהוא ייתן לי דקה להתייחס.

מכלוף מיקי זוהר: כן.

מכלוף מיקי זוהר: הוא יאפשר לך.

מכלוף מיקי זוהר: (היו"ר יהודה גליק)

מסעוד גנאים: אני רק רוצה לברך.

יהודה גליק: בבקשה.

יהודה גליק: חבר הכנסת מסעוד גנאים, איש שופע טוב לב, בבקשה.

מסעוד גנאים: תודה רבה.

מסעוד גנאים: אני חושב שברכה מכוונה טובה ומהלב, היא תמיד טובה, אם זה בערבית או בעברית או בכל שפה אחרת.

מסעוד גנאים: אני רציתי לברך על הקמת הוועדה לצדק חלוקתי.

מסעוד גנאים: רציתי לברך את מיקי ורציתי לברך את כל הנושאים שהוא מביא ומעלה, במיוחד כל העניין של המרכז של הפריפריה.

מסעוד גנאים: בכנסת אנחנו כנבחרי ציבור, הצדק הוא שצריך להיות נגד עינינו.

מסעוד גנאים: אומרים צדק צדק תרדוף.

מסעוד גנאים: אנחנו נגד כל אפליה, אם זה על רקע לאומי, אם זה על רקע גיאוגרפי, על כל רקע כלשהו.

מסעוד גנאים: לכן רציתי לומר שלוועדה הזאת תהיה עבודה מאוד חשובה אם היושב ראש שלה ואם כולנו ניקח אותה ברצינות ואם באמת הממשלה, הקואליציה, הקימה את הוועדה הזו היא התכוונה שהיא רוצה באמת להזיז דברים ולשנות דברים ולא רק עוד ועדה בין הוועדות.

מסעוד גנאים: אני רוצה לאחל שוב הצלחה לוועדה וגם לאורחים שאנחנו תמיד אתם בכל עניין שיש בו צדק לכל אזרח, ערבי הוא יהודי, או אתיופי או רוסי או אחר.

מסעוד גנאים: תודה רבה.

יהודה גליק: תודה.

יהודה גליק: אנחנו מזמינים אותך להצטרף לקואליציה.

מסעוד גנאים: אני רואה שהקואליציה קצת מתפוררת.

יהודה גליק: היא יותר מעניינת.

יהודה גליק: תודה רבה, אדוני ראש העיר, בבקשה.

יהודה גליק: אתה יודע מה זה מסעוד בערבית?

יהודה גליק: כל כולו טוב ואושר.

<אבירם דהרי: אהבה, אחווה, שלום ורעות.

מסעוד גנאים: אינשאללה.

יהודה גליק: אני שמח לקבל בברכה את כבוד השרה לשוויון חברתי גילה גמליאל.

יהודה גליק: ברוכה הבאה.

יהודה גליק: הפסקנו את ראש העיר באמצע המשפט, אבל אנחנו שמחים לקבל את השרה.

<אבירם דהרי: כבוד היושב ראש והשרה גילה גמליאל, אנחנו מדברים על ההיערכות הלאומית שצריכה להיות להכפלת העיר קריית גת.

<אבירם דהרי: העיר קריית גת, בשנים הקרובות, הולכת לקפוץ מחמישים אלף תושבים ל-170 אלף תושבים.

<אבירם דהרי: כדי להבין את המשמעות, אני אקצר לך את המצגת שהייתה עד עכשיו.

יהודה גליק: הם יגיעו עד גדרה.

<אבירם דהרי: אנחנו אמורים לבנות בשנים הקרובות, ממש בשנים הקרובות, שבעה בתי ספר תיכונים, 14 בתי ספר יסודיים, 120 גני ילדים ו-63 מעונות.

יהודה גליק: כיוון שגם השרה רצה ממקום למקום, אני מציע שהיא תאמר כמה דברים לכבוד העיר קריית גת.

יהודה גליק: באמת, לכבוד גדול הוא.

יהודה גליק: אני לא יודע אם אתם עוקבים אבל בימים האחרונים אנשי המפלגה שלנו מדברים עצמם לדעת, חוץ מאחת שעומדת מעל כולם ושומרת על הוד וכבוד ההדר הבית"רי של המפלגה.

יהודה גליק: יש לכם זכות שהשרה גילה גמליאל נמצאת אתנו ונשמע את ברכתה, גם לוועדה וגם לעיר קריית גת.

גילה גמליאל: אני באמת רוצה להודות לך גם על ניהול הישיבה, ובאתי גם לברך על עצם הקמת הוועדה בכנסת, ועדה שתדון בכל הנושא של שוויון חברתי.

גילה גמליאל: כמי שהקמתי את המשרד לשוויון חברתי הממשלתי, כך הגיבוי של ועדה בכנסת זה דבר מתבקש על מנת לקדם את הנושאים שבאמת הם אתגרים לפתחה של מדינת ישראל.

גילה גמליאל: העיר קריית גת היא יעד כזה שצריך להוביל ולקדם אותו ואני רוצה רק לברך על עצם הנושא.

גילה גמליאל: אני סומכת עליך ראש העיר.

גילה גמליאל: מה שעשית בקריית גת, תשמע, אתה יכול להוות מודל להרבה מאוד ישובים.

גילה גמליאל: כמו שהוא תמיד אומר, אתם לא עושים לי טובה שאתם מביאים לי כסף, אני יודע לגייס אותו אבל אל תפריעו לי.

גילה גמליאל: כאן כמו שאתה אומר, אין ספק שמאז קום המדינה ועד היום חלק מהבעיות הגדולות שהיו הן שאזור גוש דן וגדרה עד חדרה קיבל את מרבית המשאבים גם של התשתיות, ולצערי זה נגע בתחומי החינוך וכל הצרכים הבסיסיים כמו תחבורה ציבורית והכול.

גילה גמליאל: אנחנו רואים שבעשור האחרון יש שינוי מגמה במדיניות הממשלה שמובילה להקצאת משאבים תוך תיעול מה שקיים היום במרכז הארץ לאזור הנגב והגליל כי אין הצדקה במדינה כל כך קטנה כמו מדינת ישראל שהיא בגודל של עיר בארצות הברית לדבר בכלל במונחים של פריפריה, לדבר בסוגיות בהן מאילת ועד מטולה זה לא יהיה מקום שהוא מרחב אחד שכולנו נהנים מאותם משאבים.

גילה גמליאל: זאת הסיבה שהתחלתי את הפיילוט עכשיו בנגב המזרחי של הפיכת הנגב המזרחי לדיגיטלי מתוך פיילוט שישוכפל בראש ובראשונה נגב, גליל.

גילה גמליאל: בכלל, אני במדיניות שלי תמיד מובילה לכך שקודם כל את הקצאת המשאבים, שנת לימודים חינם, קודם כל מי שלומדים באזורים הללו, כל הסוגיה של הפיילוטים שאנחנו נותנים להם קדימות קודם כל לשם כי משם תצא הבשורה הטובה להטמעת המדינה שלנו כמכלול.

גילה גמליאל: על כן אני מסכימה עם דבר אחד מהותי והוא שצריך לבצע כאן את החלק החלוקתי במשאבים ועל כן כל דבר שאנחנו מובילים אותו, אנחנו צריכים לראות קודם כל איך נותנים את האקסטרה.

גילה גמליאל: מהי האקסטרה?

גילה גמליאל: זה אומר שבראייה שוויונית כולם מקבלים בכל הארץ אותו הדבר ובאזורים שלא קיבלו עד היום, נותנים יותר על מנת לצמצם את הפער.

גילה גמליאל: מדינת ישראל לצערי היום היא המדינה שמובילה בפערים החברתיים.

גילה גמליאל: אני רואה בזה ממש איום קיומי למדינת ישראל.

גילה גמליאל: כלומר, חובתנו לצמצם את הפער הזה וביכולנו לצמצם אותו.

גילה גמליאל: אני אומרת שהנושא של משאבים זה עניין של סדרי עדיפויות.

גילה גמליאל: על כן באתי לברך על הקמת הוועדה.

יהודה גליק: אני אמסור ליושב ראש הוועדה.

גילה גמליאל: בהחלט.

גילה גמליאל: חשבתי שהוא כאן.

יהודה גליק: הוא יצא לכמה דקות להצבעה.

גילה גמליאל: תמסרו למיקי שהוא תושב קריית גת ולא בכדי אתם רואים שכשיש ייצוג הולם ומגוון, כולם מקבלים את הביטוי בקדימות ובסדר עדיפות.

גילה גמליאל: זה דבר שהוא חשוב.

גילה גמליאל: ברכו אותו על כך.

גילה גמליאל: אני כאן גם מטעם המשרד שלי אומר שאנחנו נעבוד בשיתוף פעולה, בצמידות, על מנת להוביל את המטרה שהחברה שלנו תהיה יותר שוויונית ועם מינימום פערים חברתיים.

יהודה גליק: צודקת.

יהודה גליק: תודה רבה לך כבוד השרה.

יהודה גליק: אני רוצה לתקן משהו אחד.

יהודה גליק: זאת לא הוועדה לגבות את המשרדים.

יהודה גליק: תפקיד הוועדה בכנסת לבקר ואם צריך תחיקות, נעשה זאת.

גילה גמליאל: אני מתכוונת להשתמש בכם.

יהודה גליק: מצוין.

יהודה גליק: תודה רבה כבוד השר.

יהודה גליק: בינתיים הצטרף אלינו חבר הכנסת יעקב אשר איש יהדות התורה.

<אבירם דהרי: הוא היה ראש עיר והוא יבין הכי טוב מה קרה לקריית גת.

יהודה גליק: בני ברק באיום כי קריית גת עוד מעט מגיעה לבני ברק.

יהודה גליק: עתידה קריית גת להתפשט עד בני ברק.

<אבירם דהרי: אני אקצר לך כי אתה מבין את זה.

<אבירם דהרי: אתה היית ראש העיר בני ברק שאיזן אתה.

<אבירם דהרי: בגדול, כל מה שאתה רואה, ירוק, צהוב, אדום, כחול – הכול בנייה או חדשה או התחדשות עירונית.

<אבירם דהרי: סך הכול 24 אלף יחידות דיור בסדר גודל של עד 2026.

<אבירם דהרי: ארבעים אלף בתי אב.

<אבירם דהרי: סדר גודל של 170 אלף תושבים.

<אבירם דהרי: אנחנו צריכים לבנות בתקופה הזאת, ודרך אגב, כבר 5,000 דירות מכורות ו-17 או 18 אלף במה שנקרא ותמ"ל.

<אבירם דהרי: תראה מה צריך לבנות.

<אבירם דהרי: שבעה בתי ספר תיכוניים עם 250 כיתות, 14 בתי ספר יסודיים עם 250 כיתות, אשכול גני ילדים, 42 אשכולות שזה 126 ו-21 אשכולות של מעונות יום.

<אבירם דהרי: כל זה לבנות גם אם יש לך הרשאות.

יעקב אשר: ואין לך הרשאות.

<אבירם דהרי: זה בדיוק המצחיק.

<אבירם דהרי: אין את ההרשאות.

<אבירם דהרי: אין מימון לתכנון ביניים, אין שום דבר.

<אבירם דהרי: יש לך הסכם אבל אף אחד לא מקיים אותו.

<אבירם דהרי: אותו דבר, מתנ"סים – שלושים אולמות ספורט.

<אבירם דהרי: כל זה לפי המדדים והמודלים הרגילים.

<אבירם דהרי: בתי כנסת, בעדינות 22 וכן הלאה.

<אבירם דהרי: שלא לדבר על אולמות מופעים, אצטדיון וכל מה שצריך להיות בעיר גדולה ולא בעיר קטנה.

<אבירם דהרי: פארקים.

<אבירם דהרי: יש לנו פארקים חדשים, 1,200 דונם פארקים שצריך לבנות אותם ואחר כך לתחזק אותם.

<אבירם דהרי: השלמות הפיתוח.

<אבירם דהרי: נניח שייתנו לי את כל ההרשאות, רק ההשלמות של הפיתוח – 862 מיליון שקלים.

<אבירם דהרי: הגידול במקורות הכנסה שיידרש לעוד 24 אלף בתי אב, 240 מיליון שקלים בהנחה שכל בית אב דורש 10,000 שקלים.

<אבירם דהרי: עכשיו קזז את הארנונה שהוא ישלם, נניח שהוא ישלם 5,000 שקלים או לא יודע כמה, בקיצור, עיריית קריית גת צריכה לדאוג שיהיה לה חוץ מהארנונה של אותם תושבים שמצטרפים, עוד סדר גודל של 140 מיליון שקלים, 120 מיליון שקלים, לשוטף וזה קורה עכשיו.

יעקב אשר: בטח המדינה עוזרת לך להקים פארק היי-טק והוא כבר באמצע הקמה כדי שתהיה ארנונה שתביא לך את האיזון.

<אבירם דהרי: לא.

<אבירם דהרי: אין.

יעקב אשר: אני צוחק.

<אבירם דהרי: אנחנו נתקלים בקשיים על קשיים על קשיים.

<אבירם דהרי: למשל, תשתיות תחבורה.

<אבירם דהרי: תראה, רק תשתיות תחבורה – פספסת את המצגת שנתתי – ארבעה מחלפים.

<אבירם דהרי: עד היום לא היה לנו מחלף אחד ועכשיו אנחנו צריכים ארבעה.

<אבירם דהרי: אחד לבנות, נתיבי ישראל מתעכבת שנתיים וחצי.

<אבירם דהרי: בא ניסים פרץ ואולי בא לציון גואל, אבל מי יעשה ארבעה מחלפים, שישה גשרים ועוד שיקוע מסילת רכבת?

<אבירם דהרי: כל זה, במקביל.

<אבירם דהרי: בקיצור, נתנו ליושב ראש, למיקי זוהר, משימה.

<אבירם דהרי: הנה המשימות, חלוקה לפי משרדים.

<אבירם דהרי: צריך את זה עכשיו.

<אבירם דהרי: אם מישהו רוצה שאנשים יגורו - כי הם כבר קנו את הבתים – וגם יוכלו לחיות, לצאת מהבית ולא להיתקע מבחינה תחבורתית, לצאת מהבית ושיהיה לו גן ליד הבית, מעון ליד הבית וכל הלאה, מישהו צריך להתעורר ולתת מקדמות מימון ומקדמות תכנון וכל מה שצריך לעשות ודחיפה לתקציב השוטף שהוא כבר עכשיו.

<אבירם דהרי: דרך אגב, עלינו עם שתי שכונות מ-14 אלף בתי אב ל-15,200 בתי אב.

<אבירם דהרי: זה יצר לנו גירעון של עשרה מיליון שקלים בשוטף.

יהודה גליק: חבר הכנסת יעקב אשר, אתה שומע את הדברים האלה ומה אתה אומר?

יעקב אשר: זה נקרא שנתת לי רשות דיבור?

יהודה גליק: כן.

יהודה גליק: זה סגנון חדש של עבודה כאן.

יהודה גליק: סביבה ידידותית.

יעקב אשר: זה מקום שמביא את התוכן שלו אתו ביחד וזה בסדר.

יעקב אשר: קודם כל, אני באמת מתחבר לבעיה.

יעקב אשר: זאת אומרת, אנשים לא מספיק מבינים מה זה להקים עיר.

יעקב אשר: זה בעצם להקים את העיר כמעט מחדש בצורה כזו או אחרת והכול נראה אחרת.

יהודה גליק: אני מתנצל, נתתי את זכות הדיבור לחבר הכנסת יעקב אשר.

יהודה גליק: זה בסדר?

יהודה גליק: (היו"ר מכלוף מיקי זוהר)

מכלוף מיקי זוהר: זה בסדר גמור.

מכלוף מיקי זוהר: עשינו חוק עכשיו בוועדת החינוך.

יעקב אשר: באמת האתגר הזה הוא גדול והסכמי הגג במהות שלהם הם רעיון מצוין אבל השאלה – וזה נתון הרבה לפתחו והרבה תולים בך תקוות אדוני היושב ראש מיקי זוהר שאתה תהיה מה שנקרא ועדה נושכת.

יעקב אשר: אתה יודע מה?

יעקב אשר: לא נושכת אבל צובטת ומעוררת את אותם משרדים שצריכים לעשות דברים, במיוחד בדברים שהם די חתומים עליהם בהסכמי גג.

יעקב אשר: אדוני ראש העיר, לדעתי אם הסכמי הגג, נפריד לרגע מדברים נוספים, יעבדו בצורה טובה, מהירה, מדויקת ויעמדו במילה שלהם – הבעיה שלך פחות גדולה.

<אבירם דהרי: נכון.

יעקב אשר: אבל מי כמוך עם שערות לבנות ומי כמוני כבר בגיל צעיר יותר בשלטון המקומי עם שערות לבנות יודעים שזה לא עובד כך ואתה בסוף מגיע עם התושבים לפני שמגיע בית הספר, לפני שמגיעים בני הילדים ואז מתחילים הקרוואנים והתחכמויות, וכך אי אפשר לתת איכות חיים לילדים האלה ואי אפשר לתת חינוך.

יעקב אשר: אני חושב שלבוא ולהגיד שהמדינה תיתן לך כסף לשוטף כל שנה בגלל שאתה נחמד ובנית, זה לא יקרה.

יעקב אשר: אבל הדרישה שלכם צריכה להיות אחרת והמדינה הייתה צריכה לעשות אחרת.

יעקב אשר: אני לא רואה בדרישות שלך דבר אחד מאוד בסיסי וזה מה שאני עשיתי בעיר רחוקה מאוד פריפריאלית במרכז הארץ אבל פריפריה חברתית מהדרגה הראשונה.

יעקב אשר: לקחנו מקום, אזור.

יעקב אשר: זאת אומרת, היה לנו יתרון כי גם היינו במרכז הארץ.

יעקב אשר: בעצם עיר שאין לה את באר הנפט שלה, שיכולה לייצר מעבר לארנונה של התושבים – ארנונה של תושבים היא דבר מוגבל מאוד.

יעקב אשר: אמרתי בדיון שהתקיים כאן לפני כמה ימים - אחרי שמישהו אמר לי שבני ברק היא עיר ענייה כי יש שם אנשים עניים ותראה את תל אביב - שתל אביב, אם הוא היה צריך להסתמך רק על הארנונה של התושבים שלו, הוא היה בפשיטת רגל כבר מזמן.

יעקב אשר: יש לו תיירות, יש לו מלונאות, יש לו דברים שהוא ירש אותם והוא לא הביא אותם מהבית שלו.

יעקב אשר: זאת תל אביב שיושבת על מרכז הארץ ונמצאת על שפת הים.

יעקב אשר: מה לעשות, לך אין ים, בקושי בריכה ועל הבריכה אתה עוד צריך לשלם כדי שתהיה לך.

יעקב אשר: אין לך מקומות עתירי ארנונה שהם ברמת ארנונה גבוהה שיכולים לתת את הבלאנס להחזיק את מה שחסר.

יעקב אשר: עיר כזאת עם סדר גודל של ארבעים אלף יחידות דיור שאמורות להיבנות בשנים הקרובות, אם לא מקימים בו זמנית אתה ביחד, עוד לפני שראשוני התושבים מגיעים, אזורי היי-טק, אם לא מעודדים חברות גדולות להגיע לשם ולפתוח משרדים ולהפוך את המקום לאזור מבוקש, וכשהאזור הזה יהיה אזור מבוקש הוא יעשה שני דברים: הוא ייתן תעסוקה לאותם אנשים שיגורו בשכונות האלה והוא גם ייתן ארנונה לעיר.

יעקב אשר: אז לא ארנונה כמו בתל אביב, אבל בהחלט ארנונה הרבה יותר גבוהה.

יעקב אשר: המדינה חייבת בו זמנית לא רק ל בנות בתים, גנים ובתי ספר אלא גם לבנות את העתיד של העיר ולבנות את העתיד של העיר כך שלא תהיה עיר רק של שינה אלא שהיא תהיה עיר שאנשים יוכלו למצוא בה עבודה.

יעקב אשר: אם זה בפארק תעשייה משותף אפילו שההכנסות הולכות בצורה כזאת או אחרת עם מקומות אחרים, אבל הדבר הזה חייב להיות.

יעקב אשר: זה הדבר שאתה צריך להיאבק עליו.

יעקב אשר: זה הדבר שאתה צריך להגיד שאם לא יהיו לך אזורי תעסוקה, אם לא יהיו לך אזורים עתירי ארנונה, אתה לא תוכל להחזיק את העיר הזאת והעיר הזאת עלולה להגיע חלילה לוועדות קרואות או להסכמי הבראה ודברים כאלה שאתה לא רוצה להיות שם כי אתה מנהל את העיר מצוין אבל אתה מנהל אותה אובייקטיבית נכון.

יעקב אשר: דבר שני.

יעקב אשר: מאחר ואמרו שאני מיהדות התורה, אני הייתי מצפה, לא כמו שהיום מישהו הציע לך – ראיתי כותרת באיזשהו עיתון – הייתי מצפה שגם בשכונות החדשות תהיה שכונה אחת לפחות יפה ומכובדת וגדולה מספיק לציבור החרדי שאני חושב שגר היום בקריית גת וגם תורם הרבה לקריית גת.

יעקב אשר: אני חושב שבסך הכול הם חיים בדו קיום בצורה יפה.

יעקב אשר: גם באותן ארבעים אלף יחידות דיור, אני מצפה לשכונה מכובדת לציבור החרדי.

יעקב אשר: אני חושב שגם היושב ראש מצפה לכך.

יעקב אשר: אני בטוח שגם ראש העיר.

מכלוף מיקי זוהר: חד משמעית.

יעקב אשר: אני מאחל לך בהצלחה.

יעקב אשר: אני מציע את שירותיי תחת כנפיו של יושב ראש הוועדה, להביא לכאן את משרדי הממשלה ולהתחיל לראות מה באמת קורה, מה כבר קוים מהסכמי הגג, מה הולך להיות מקוים, האם יש להם תקציב לדברים האלה, איפה תהיה התעסוקה של המקום וכולי.

יעקב אשר: את השאלות הקשות האלה אנחנו נשאל ואולי בסוף גם תהיה תשובה וגם תהיה מציאות אחרת.

יעקב אשר: אני מאחל לך בהצלחה.

מכלוף מיקי זוהר: סוף הדברים ששמעתי, דברים נכוחים ונכונים שגם משקפים את המציאות.

מכלוף מיקי זוהר: אין ספק שהסכם הגג כפי שהוא – ואין זה משנה אין הוא – אם הוא לא מביא את הפתרון הרלוונטי לתוצאות בשטח, צריך לבדוק אותו שוב.

מכלוף מיקי זוהר: בכל מקרה אנחנו יודעים דבר אחד והוא שאם העיר קריית גת רוצה להתרחב, וזו המטרה של המדינה – להזכירכם, זו המטרה של המדינה – אני לא מכיר אף ראש רשות שהרחבת עיר היא דבר חיובי עבורו כי בסופו של דבר הוא נבחר על ידי אזרחים מסוימים ועכשיו צריכים להגיע אזרחים חדשים ואם אתה לא מרצה את האזרחים החדשים, אתה גם עלול לא להיבחר.

מכלוף מיקי זוהר: אם אתה רוצה לרצות את האזרחים החדשים, אתה צריך משאבים וכדי לקבל את המשאבים הללו, אתה צריך שייעשו פעולות מסוימות על ידי המדינה.

מכלוף מיקי זוהר: הרי זה סדר כרונולוגי מאוד מאוד ברור של דברים שצריכים להתפתח כמו שצריך ומרגע שהם לא מתפתחים כמו שצריך, לא ניתן לבצע הרחבה של עיר.

מכלוף מיקי זוהר: יש ראש רשות – במקרה הזה העיר קריית גת שאני מכיר אותה מצוין – לוקח על עצמו אחריות מאוד מאוד גדולה עם משימה מאוד לא פשוטה וניכר היטב כאן שהמדינה לא כל כך משתפת פעולה.

מכלוף מיקי זוהר: ברשותכם, אני רוצה לשמוע קצת משרדי ממשלה.

<אבירם דהרי: לפני כן, נשארו לנו שני שקפים אחרונים.

<אבירם דהרי: ממשרד התחבורה אנחנו מצפים בדחיפות לקדם ולהשלים ארבעה מחלפים, שישה גשרים ואת שיקוע מסילת הרכבת.

<אבירם דהרי: אלה משימות לאומיות ואין ויכוח שהן נדרשות ולא רק נדרשות אלא הן מנדטוריות.

<אבירם דהרי: מול האוצר ורמ"י יש לנו את הנושא של הגדרת מקורות הכנסה והם יודעים על מה אנחנו מדברים.

<אבירם דהרי: מקדמות תכנון וטיפול שוטף, הרחבת הסכם הגג לכל העיר ולא רק לכרמי גת, תמריצי ההיתרים, מוסדות ציבור עירוניים.

<אבירם דהרי: גם אם תבנה בית ספר, אין אולם ספורט ואם אני בונה עשרים בתי ספר, אני צריך להביא כסף לעשרים אולמות ספורט.

<אבירם דהרי: אותו הדבר לגבי משרד החינוך.

<אבירם דהרי: תקצוב מלא פלוס.

<אבירם דהרי: לא תשעים אחוזים או שמונים אחוזים אלא 120 אחוזים כולל הבצ"מים, כולל אם הקרקע לא טובה וצריך להוסיף עליה כי כאן מדובר בכמויות מטורפות.

<אבירם דהרי: זה לא איזה גן ילדים שאני בונה או ארבעה גנים אלא בונים כאן מאות אלפי כיתות.

<אבירם דהרי: משרד הכלכלה - מעונות יום.

<אבירם דהרי: קדימה, אין זמן.

<אבירם דהרי: משרד הפנים - ועדת גבולות, חלוקת הכנסות.

<אבירם דהרי: קרן קיימת לישראל - פארק לובה אליאב, פארק כרמי גת, פארק מערביות.

<אבירם דהרי: 1,200 דונם פארק.

<אבירם דהרי: מי יעשה את זה אם לא קק"ל?

<אבירם דהרי: משרד הדתות – מקוואות, בתי כנסת.

<אבירם דהרי: הרחבת בית העלמין.

<אבירם דהרי: אין לי מקום בבית העלמין לארבעים אלף תושבים, אז ל-170 אלף תושבים יהיה לי מקום?

<אבירם דהרי: משרד התרבות, המדע והספורט – כל הנושא הזה.

<אבירם דהרי: ועוד היד נטויה.

<אבירם דהרי: מים, ביוב, מת"שים וכן הלאה.

<אבירם דהרי: אני סיימתי.

מכלוף מיקי זוהר: תודה אדוני ראש העיר.

מכלוף מיקי זוהר: הדברים ברורים.

מכלוף מיקי זוהר: מכאן חשוב שנשמע גם את משרדי הממשלה שיאמרו האם הם מתרשמים מהנתונים, ואם כן – מה בכוונתם לעשות.

מכלוף מיקי זוהר: מי מתנדב להיות ראשון הדוברים?

מכלוף מיקי זוהר: משרד השיכון.

<בנימין וייל: כבוד היושב ראש, חברי הכנסת, ראש העיר המכובד, צוות העירייה.

<בנימין וייל: הרשו לי לקחת צעד אחורה לפני שאני אענה ואתייחס מכיוון שאני מרגיש כבוד.

<בנימין וייל: אני עובד במחוז ירושלים של משרד השיכון ואני מלווה את העיר שלושים שנים ואני מרגיש שבשבילי זה כבוד.

<בנימין וייל: אמנם אנחנו מסתכלים קדימה.

<בנימין וייל: בתפקיד הקודם הייתי מנהל מחלקת פרוגרמות במחוז ירושלים והפרויקט הראשון שהכנתי עת נכנסתי לתפקיד היה הכנת תכנית פיתוח להרחבה עתידית של קריית גת יחד עם ראש העיר המנוח דאז.

<בנימין וייל: אני גאה שאנחנו הסתכלנו קדימה ונתנו פלטפורמה עליה העיר יכולה בהחלט להסתכל קדימה, לא רק שכונות חדשות אלא רובעים חדשים, מערך של תחבורה וכולי, פרוגרמה, תעסוקה כפי שאמר חבר הכנסת, מערך כלכלי שלם וכל הפיתוח שאנחנו צופים בעשור הקרוב מבוסס על אותם רעיונות.

<בנימין וייל: אני מרגיש טוב עם זה.

מכלוף מיקי זוהר: מי אחראי על החלק של המשאבים?

<בנימין וייל: אני רוצה להוסיף שבשנים האחרונות בגלל האחריות והתקדמות העיר, ראינו צורך להכין פרוגרמה יחד עם ראש העיר והצוות על העצמה, הרחבה וביסוס מרכז העיר כמוקד עבור העיר המתפתחת.

<בנימין וייל: הכנו פרוגרמה והבאנו תקציבים לצוות ש-ואנחנו עכשיו שוקדים על תכנית מפורטת להרחבה ולהעצמה של מרכז העיר.

מכלוף מיקי זוהר: שאלה לאדוני.

מכלוף מיקי זוהר: אדוני מציע שבשלב זה נעצור את התרחבות העיר עד שתסיימו את התהליך?

<בנימין וייל: לא.

<בנימין וייל: אנחנו עובדים במקביל.

מכלוף מיקי זוהר: השאלה היא מתי יהיו תוצאות כדי שנוכל גם ליישם אותן בפועל כי האזרחים דורשים דירות.

מכלוף מיקי זוהר: האזרחים רוצים בתים לגור בהם.

<בנימין וייל: משרד השיכון מלווה את כל העיר באופן שוטף.

<בנימין וייל: אם שמתם לב, בתחילת המצגת היו שתי שכונות בכחול.

<בנימין וייל: אלה שתי שכונות שמשרד השיכון היום מסיים לבנות יחד עם העירייה ורובן מאוכלסות.

מכלוף מיקי זוהר: אדוני, אני חייב לומר משהו.

מכלוף מיקי זוהר: לא יודע, במקרה או שלא במקרה אני חי בעיר הזו ואני מכיר את השכונות האלה היטב.

מכלוף מיקי זוהר: אני חלק מאלו שהצביעו עבור אותן שכונות.

מכלוף מיקי זוהר: אתה יודע שהפיתוח עד ימים אלו ממש לא בטוח שהסתיים?

מכלוף מיקי זוהר: גם אם הוא הסתיים, כנראה לא הסתיים על הצד הטוב ביותר.

<אבירם דהרי: עד סוף 2018 לא יסתיים.

מכלוף מיקי זוהר: לבוא ולומר בוועדה הזו ממש שאתם מלווים את הסיפור הזה של העיר קריית גת בצורה טובה, בעיני זו אמירה שקצת רחוקה מהמציאות.

<בנימין וייל: אני חושב שלא.

מכלוף מיקי זוהר: אני לא בא בטענות כרגע לאף אחד אבל אני אומר דבר אחד ברור.

מכלוף מיקי זוהר: הכוונות הן טובות והמטרות הן טובות אבל היישום בפועל של משרדי הממשלה הוא לקוי לחלוטין על סף הכושל.

מכלוף מיקי זוהר: הכישלון של משרדי הממשלה ללוות את אותו פרויקט אדיר של הרחבת העיר קריית גת פי שלושה בסופו של תהליך, מה שיביא עשרות אלפי יחידות דיור לאזרחי ישראל, שמביא פתרון למחירי הדיור, שזו המדיניות הממשית של ממשלת ישראל יחד עם שר האוצר משה כחלון, לא יכולה לבוא אל הפועל.

מכלוף מיקי זוהר: אני מכיר היטב את הסיטואציה שיש היום בקריית גת ואני גם מבין היטב את ראש העיר שרוצה לעצור את הבנייה כי אם אני הייתי במקומו, אני אומר שהייתי עושה בדיוק את אותה פעולה כי העצמת העיר והרחבתה תוך כדי מצב שאתה מכניס את עצמך לגירעונות אין סופיים ואין לך אפשרות לתת שירותים בסיסיים לאזרחים, זה דבר שיש בו סכנה גדולה.

מכלוף מיקי זוהר: אני מבין שבמשרד השיכון יש אמירות טובות וחיוביות והמון המון רצון טוב, אבל בפועל, בשטח, משהו קורה, משהו באמת מתרחש, חל שינוי ממשי מבחינת המשאבים וזו השאלה שנשאלת כאן.

מכלוף מיקי זוהר: אגב, זה גם מה שהוועדה הזו רוצה להשיג.

<בנימין וייל: תרשה לי לענות.

<בנימין וייל: לגבי הסכם הגג, לצערנו להסכם הגג הנוכחי אנחנו לא שותפים.

<בנימין וייל: לצערנו.

<בנימין וייל: אבל בישיבה שקיימנו, מנכ"ל משרד השיכון עם ראש העיר בערך לפני שישה שבועות, המשרד הציע.

<אבירם דהרי: סיכמנו שנעשה הסכם גג ביוני.

מכלוף מיקי זוהר: יוני שכבר עבר.

<אבירם דהרי: עוד לא הייתה פגישה.

מכלוף מיקי זוהר: אבל העיקר שתבנה.

מכלוף מיקי זוהר: זה הכי חשוב.

<אבירם דהרי: יש כוונות טובות.

מכלוף מיקי זוהר: כוונות זה לא מספיק.

מכלוף מיקי זוהר: צריך מעשים ולא כוונות.

<אבירם דהרי: לכן שלחו את בנימין.

<אבירם דהרי: יש לו כוונות טובות.

<בנימין וייל: הסכם הגג השני יובא לניהול של משרד השיכון כדי לעבוד עם ראש העיר על העתיד.

<בנימין וייל: בינתיים לצערנו אנחנו לא שם.

מכלוף מיקי זוהר: בסוף הדיון המסקנות של הוועדה יהיו גם כלפי משרד הבינוי והשיכון.

מכלוף מיקי זוהר: זה יועבר לעיונו של השר ואני גם מקווה שהשר יתייחס לנושא הזה ברצינות.

מכלוף מיקי זוהר: התפקוד לקוי.

מכלוף מיקי זוהר: המשרד רוצה לקדם את הרעיון אבל בפועל לא מבצע.

מכלוף מיקי זוהר: זאת לא דרך לעשות שינוי וזאת לא דרך לקדם.

מכלוף מיקי זוהר: אני מצטער שאתה כאן לספוג את האש, אבל זו האמת.

מכלוף מיקי זוהר: משרד השיכון לא מקדם את התהליכים כפי שנדרש ממנו.

<בנימין וייל: אני חוזר ואומר שלצערנו אנחנו לא שותפים להסכם הגג הראשון.

מכלוף מיקי זוהר: את זה אני מבין.

מכלוף מיקי זוהר: לכן עצוב לי שמשרד האוצר לא כאן.

<אבירם דהרי: עדיין, בנימין, למה שאתה כן שותף – לא אתה באופן אישי אלא המשרד , אתה יודע שיש לנו הרבה כבוד אליך באופן אישי – זה לשלוש שכונות, לרובע הפרחים, לרובע הבנים, לרובע גוגנהיים.

<אבירם דהרי: ברוב הבנים גרים אנשים כבר שלוש שנים ואין להם מדרכות וגם בעוד שנתיים לא יהיו להם מדרכות.

מכלוף מיקי זוהר: אני מציע לאדוני לחזור למשרד, לומר שהיה דיון לא כל כך נעים ולומר שהדיון הזה יימשך ואתם תצטרכו לבוא בפעם הבאה לדיון הבא ולתת הסברים האם באמת חלה התקדמות במה שדיברנו.

מכלוף מיקי זוהר: הועלו כאן כמה הערות על ידי ראש העיר ואנחנו נקבע כאן דיון המשך אליו תצטרכו להגיע ולתת הסבר האם בוצע או לא בוצע.

מכלוף מיקי זוהר: לא הייתי רוצה שאדוני יבוא ויגיד לא בוצע כלום כי זה יהיה מאוד מאוד מביך גם עבור המשרד, גם עבורי כיושב ראש הוועדה וגם בטח כלפי ראש הרשות שיצטרך להמשיך לבוא לכאן כל פעם במקום להישאר בקריית גת ולעבוד.

מכלוף מיקי זוהר: נעבור עכשיו למשרד הפנים.

<רחל קדושבסקי: אני ממינהל התכנון, משרד האוצר.

מכלוף מיקי זוהר: אני חייב לומר לכם שאני הולך לגור בכרמי גת.

מכלוף מיקי זוהר: גילוי נאות.

מכלוף מיקי זוהר: קניתי מגרש ואני בונה בית.

מכלוף מיקי זוהר: אחלה תכנון.

מכלוף מיקי זוהר: באמת, שכונה מדהימה.

<רחל קדושבסקי: אני בכל זאת רוצה להגיד משהו.

מכלוף מיקי זוהר: אם לי לא יהיה ליד הבית גן ילדים לילדים שלי או בית ספר לילדים שלי - - -

<אבירם דהרי: הוא מתכוון בית ספר פיזי.

<אבירם דהרי: לא תכנון.

מכלוף מיקי זוהר: בית ספר, לא תכנון.

מכלוף מיקי זוהר: בית ספר שאני אוכל לשלוח את ילדי לבית הספר או בית כנסת ללכת להתפלל בסוף שבוע, אני לא יכול להגיד שאני לא אצביע לראש הרשות כי אני מת עליו ואני אצביע בשבילו אבל אני אכעס עליכם מאוד.

מכלוף מיקי זוהר: למה?

מכלוף מיקי זוהר: כי אתם – לא אתם, משרד האוצר – נותנים משימה לראש רשות ולא נותנים לו כלים ואחר כך מי משלם את המחיר?

מכלוף מיקי זוהר: אני, האזרח הקטן.

מכלוף מיקי זוהר: במקרה יצא שאותו אזרח הוא גם יושב ראש ועדה בכנסת ישראל ואז יש לו גם אפשרות להעלות את הנושאים האלה לדיון ציבורי כדי שהם גם באמת יגיעו לכדי פתרון, אבל הפתרון הוא לא בתכנון והפתרון הוא לא בכוונות טובות אלא הוא במעשים ובתוצאות.

<רחל קדושבסקי: אני בכל זאת רוצה להגיב.

מכלוף מיקי זוהר: אני אתן לך הזדמנות מיד אחרי משרד הפנים.

מכלוף מיקי זוהר: אני שואל את משרד הפנים כי בסמכותך וביכולת

מכלוף מיקי זוהר: כם בסופו של דבר לעזור לעיר הזו להתרחב גם בגודל וגם במשאבים שלה.

מכלוף מיקי זוהר: אגב, אני חייב לציין שיש שר פנים מהטובים והחברתיים ביותר שהיו בכנסת ישראל ואין לי בכלל צל של ספק שיש לו כוונות מאוד רציניות בכל מה שקשור לחלוקת משאבים צודקת והוא התחיל כבר בהקמה של שש ועדות לגבולות ואני סבור שהוא יתייחס גם לדיון הזה ברצינות וגם יביא באמצעות הדיון הזה להישגים עבור כל מי שזקוק לכך.

<איתן נתנאל כהן: תודה רבה.

<איתן נתנאל כהן: ראיתי את המצגת והתרשמתי.

<איתן נתנאל כהן: אני מכיר את קריית גת.

<איתן נתנאל כהן: קריית גת היא לא העיר היחידה אך היא בין היחידות בארץ שנכנסות לתקופה מיוחדת של הכפלת מספר התושבים בצורה כזו או אחרת על כל ההשפעות המשתמעות מכך.

<איתן נתנאל כהן: קריית גת נמצאת במצב טוב היום מבחינת הכנסות, הכנסות שעולות בחמש השנים האחרונות באופן די דרסטי של כמה עשרות מיליוני שקלים.

<איתן נתנאל כהן: נכון אמר חבר הכנסת שמבחינת חלוקת הכנסות וועדת תחומי שיפוט זה דבר שהוא מתבקש והוא חשוב מאוד דווקא בגלל התמהיל שאמור להיות בין הארנונה למגורים לארנונה לא למגורים.

<איתן נתנאל כהן: היום הרשות נמצאת במצב טוב, נכון להיום, נכון לרגע זה כאשר התמהיל הוא בערך שלושים אחוזים מגורים לעומת שבעים אחוזים לא למגורים.

<איתן נתנאל כהן: זה עתיד להשתנות אם מוסיפים עוד תושבים.

<אבירם דהרי: כבר השתנה.

<אבירם דהרי: כאשר עלינו בעשרה אחוזים, בעשרים אחוזים, מ-14 אלף בתי אב ל-15,200 בתי אב, התחילו לצוץ הגירעונות הסופיים, אבל המצב יהיה חמור הרבה יותר.

<איתן נתנאל כהן: נכון.

<איתן נתנאל כהן: ישבה אתי קודם עמיתה שראתה את הנתונים והיא אמרה שזה מצוין.

<איתן נתנאל כהן: אמרתי לה שדווקא עכשיו צריך להתחיל לדבר כי אם לא ידברו עכשיו אלא יחכו עוד כמה שנים, המצב יהיה הרבה יותר גרוע.

<אבירם דהרי: למי שלא יודע, קריית גת – אני לא יודע אם אתה יודע, לקח לי שלוש שנים לשכנע את משרד הפנים שזה נתון אמיתי, בתחילת הדרך, לפני עשר שנים - 65 אחוזים מבתי האב הם פטורים מלא או חלקית מארנונה על פי חוקי מדינת ישראל.

<אבירם דהרי: 65 אחוזים מבתי האב.

<אבירם דהרי: אמרו כאן שיש מקומות שם זה 27 אחוזים או שלושים אחוזים, אבל אצלנו מדובר ב-65 אחוזים ואני מדבר על עיר יהודית.

<איתן נתנאל כהן: מעבר לתחום של הוועדה הגיאוגרפית שאמורה להתחיל, זה הולך לפי אזורים.

<איתן נתנאל כהן: אני חושב שמחוז חיפה הוא הראשון שיהיה.

<איתן נתנאל כהן: דווקא הדרום הוא בין המאוחרים יותר.

<איתן נתנאל כהן: זה דבר אחד שבתחומנו.

<איתן נתנאל כהן: אני אכתוב על זה, אני גם אציג את זה.

<אבירם דהרי: אני רוצה לעדכן אותך.

<אבירם דהרי: הייתה ועדה והיא אמרה אז, לפני שנתיים-שלוש – אתה יודע, ועדה כזאת מתחילה נניח ב-2007, היא מסתיימת ב-2013, זאת אומרת, שש שנים ואז אומרים לך שהתחלת ב-2007 אבל הם סופרים מתי היא הסתיימה.

<אבירם דהרי: ב-2013 היא אמרה שעד שיגמרו לשווק את כרמי בת, ייקח עשרים שנים.

<אבירם דהרי: זה כתוב בוועדה.

<אבירם דהרי: לפי כל המומחים זה ייקח עשרים שנים לשווק את כרמי גת, אז למה להעביר להם את המערבית?

<אבירם דהרי: לא העבירו.

<אבירם דהרי: למה לא? כי מדינת ישראל לא מתכננת מראש.

<אבירם דהרי: היא צריכה שיהיה משבר ואז מהר פועלים.

<אבירם דהרי: תקרא את הוועדה הקודמת והיא אומרת שעד שיגמרו את כרמי גת, יעברו עשרים שנים.

<אבירם דהרי: נו, נגמר כרמי גת, נגמר השיווק של כרמי גת, יש לי את השטח, יש הפקדה כאן על המערבית, יש הפקדה על 10,000 יחידות דיור ו-3,000 דונם תעשייה ואין גבולות.

<אבירם דהרי: אין אפילו ועדה לגבולות.

מכלוף מיקי זוהר: איתן, ראש העיר רומז לך שבתום הדיון היה נכון יותר שתגיע למשרד ותאמר להם, חבר'ה, בואו נקדם את חלוקת הגבולות וההכנסות של האזור הזה מאחר והעיר הזו לא רק שיווקה אלא היא עתידה לשווק עוד 14 אלף יחידות דיור ממש ממש בקרוב.

מכלוף מיקי זוהר: אני חושב שזו המסקנה המתבקשת.

<איתן נתנאל כהן: זה ברור לי.

<איתן נתנאל כהן: לא צריך לומר לי את זה.

<איתן נתנאל כהן: אני יכול להגיד, ורציתי לציין, שהוועדות האלה הן ועדות שונות, הן ועדות גיאוגרפיות קבועות, הן ועדות שדנות בכל האזור והשאיפה של השר - - -

<קריאה: מינו את הוועדה.

<אבירם דהרי: לא.

<אבירם דהרי: הוא מדבר על דברים אחרים והוא צודק.

<אבירם דהרי: איתן, אתה צודק.

<אבירם דהרי: אלה ועדות חשובות, אלה ועדות אזוריות גיאוגרפיות והן לא מסתכלות רק על השכן.

<אבירם דהרי: זה חשוב, אבל תכניס את זה לוועדה.

<איתן נתנאל כהן: יותר מזה.

<איתן נתנאל כהן: אני אומר שלא מדובר בוועדה שאמורה לקחת שש שנים.

<איתן נתנאל כהן: זה אמור להיעשות הרבה יותר מהר.

<אבירם דהרי: כמה נראה לך?

<אבירם דהרי: הנה, ספור.

<אבירם דהרי: זה מתועד.

<אבירם דהרי: אני צוחק כי זה לא משנה מי יושב כי הוא אומר את אותם דברים ותמיד חולפות להן השנים ומגיע נציג אחר.

מכלוף מיקי זוהר: יש לי רעיון.

<אבירם דהרי: אני אומר לך, קח, ספור, כמה אתה חושב שצריכה לקחת ועדה שכבר המדינה שמה את המערביות והחליטה?

<אבירם דהרי: הוועדה החליטה שנגמור לשווק את כרמי גת וזה יעבור אוטומטית.

<אבירם דהרי: כמה זמן צריך להעביר את המערביות שגמרו הפקדה?

<אבירם דהרי: חודש?

<אבירם דהרי: חודשיים?

<אבירם דהרי: כמה זמן?

<איתן נתנאל כהן: אותי לימדו לומר למוד לשונך לומר איני יודע שמא תתבדה.

<איתן נתנאל כהן: כל מה שאני רוצה לומר שיש שר שמעוניין בשינוי, מעוניין בדבר אחר וצריך לתת לו את ההזדמנות.

<איתן נתנאל כהן: אני לא אומר שאני אבדוק את זה עוד פעם בעוד שש שנים.

מכלוף מיקי זוהר: לא.

מכלוף מיקי זוהר: אתה תהיה כאן בעוד כחודש לדיון המשך ולהסביר לנו מה התקדם.

<איתן נתנאל כהן: אני מאוד מקווה.

מכלוף מיקי זוהר: תודה רבה.

מכלוף מיקי זוהר: דוקטור רחל קדושבסקי, מנהלת תחום תשתיות במחוז דרום, מינהל התכנון.

מכלוף מיקי זוהר: אני אומר לך שוב, באמת, תכנון מדהים.

מכלוף מיקי זוהר: מה עם ביצוע?

<איתן נתנאל כהן: סליחה, דבר אחרון, ברשותכם.

<איתן נתנאל כהן: לפעם הבאה אני אדאג שמי שמנהלת את התחום של ועדותה שיפוט תגיע לכאן.

מכלוף מיקי זוהר: מצוין.

מכלוף מיקי זוהר: שתבוא עם בשורה שהיא התחילה כבר בדיון ואו-טו-טו הוא מסתיים.

<רחל קדושבסקי: זה נכון שהתכנון מדהים ולנו אין לצערי הרב שום אפשרות לקדם ביצוע ותקצוב אבל אני כן רוצה להגיד משהו.

<רחל קדושבסקי: התפקיד שלנו בוועדה המחוזית הוא לאפשר תכנית מאוזנת מבחינת כל התשתיות שזה כמובן חינוך, תרבות וכן הלאה, אבל גם דרכים.

<רחל קדושבסקי: התכנית, אני אקח את זה כדוגמה לחוסר הביצוע שקורה, זאת התכנית של כרמי גת שהיא תכנית שאוזנה מבחינת מערכות הדרכים ומערכות הדרכים במקרה הזה הן לא סתם דרך אלא כביש שמקשר בין עיר חדשה לעיר ותיקה, המהות היא לא רק מהות תחבורתית של מעבר מצד אחד לצד שני אלא מהות חברתית וזה מאוד מאוד חשוב.

<רחל קדושבסקי: התכנית קבעה שלבי ביצוע ובשלבי הביצוע נדרשה גם הכנת תכנית לאותן קישוריות, לאותן מפרידנים.

<רחל קדושבסקי: התכנית הזו היא הנקודתית למפרידנים אושרה זמן שיא, בזמן מאוד מאוד קצר כי ללשכת התכנון ולוועדה המחוזית באמת היה חשוב שהקשר בין כרמי גת לקריית גת הוותיקה יהיה מאוד ברור.

<אבירם דהרי: אתם אין לנו בעיה.

<אבירם דהרי: אלה שאין אתם בעיות, באו לדיון.

מכלוף מיקי זוהר: נכון.

מכלוף מיקי זוהר: אל תדאג, בפעם הבאה יבואו כולם.

מכלוף מיקי זוהר: כמו גדולים הם יבואו.

<רחל קדושבסקי: אני אומרת שכאן מדובר על כביש שהוא הרבה יותר מאשר דרך מחברת אלא הוא דרך מקשרת גם חברתית וגם יצירת עיר אחת מאוחדת שהתושבים מצד אחד לצד השני ייקחו שירותים ביחד, עם בית הספר כאן וגן ילדים בצד השני.

<רחל קדושבסקי: אני רוצה לציין בצער ולצערי הוועדה המחוזית נאלצה – ואני אומרת שהיא נאלצה בגלל לחץ של היעדר תקצוב – לאשר שינוי של השלביות והאופן שלא יהיה אותו חיבור מיטבי.

<רחל קדושבסקי: כדי שלא אטעה אתכם, אני אצטט מהוועדה המחוזית איש מקצוע שאומר ש"אין על זה ויכוח, הרמזור הוא פתרון נחוץ לעומת המחלף".

<רחל קדושבסקי: זאת אומרת, הוועדה המחוזית נאלצה לאשר פתרונות תשתיתיים איכותיים - - -

<אבירם דהרי: זה חשוב מה שאת אומרת.

<אבירם דהרי: זאת דוגמה מעולה.

<אבירם דהרי: מה שדוקטור רחל מביאה, זאת דוגמה מעולה.

<אבירם דהרי: כאשר אחד המשרדים לא מתקדם באותו קצב, הוא יוצר סיטואציות.

מכלוף מיקי זוהר: בדיוק.

מכלוף מיקי זוהר: זה כדור שלג.

<אבירם דהרי: בדיוק.

מכלוף מיקי זוהר: כמו מגדל קלפים שקורס.

<רחל קדושבסקי: הסיטואציה הזאת לא רק שהיא לא מיטבית מבחינת הרשות המקומית והיא מהווה בעיה בחיבור בין שני חלקי העיר, וזה ההיבט העיקרי, אלא שיש היבט נוסף.

<רחל קדושבסקי: הפתרון הזה הוא פתרון זמני שלוקח כספי ציבור וגם לכך יש לי הוכחה.

<אבירם דהרי: נכון.

<אבירם דהרי: זה ברור.

<אבירם דהרי: זה כמו לתת לך שליש בית ספר.

<אבירם דהרי: למה שליש?

<אבירם דהרי: יש לי ארבעים-חמישים אלף תושבים, למה שליש?

<אבירם דהרי: כבר אישרת לי שישה בתי ספר יסודיים, למה אתה צריך לתת לי שליש?

<רחל קדושבסקי: מה גם שנותנים לך כאן כסף שהוא בעצם זריקת כסף מכיוון שהפתרון התחבורתי אחר כך לא רלוונטי ובסופו של דבר הוא לא יתקיים.

<אבירם דהרי: נכון.

מכלוף מיקי זוהר: דברים נכונים מאוד.

מכלוף מיקי זוהר: העניין הוא שאנחנו צריכים גם להגיע למצב בו אנחנו מביאים את הפתרון בפועל.

מכלוף מיקי זוהר: הדברים שאת אומרת הם דברים שאני חושב שכולם יודעים אלא שיש איזושהי שיטה שאני זיהיתי, במיוחד במשרד האוצר באגף התקציבים.

מכלוף מיקי זוהר: אנחנו הרי היינו גם במאבק הקודם של העיר וראינו מול מי אנחנו מתמודדים.

מכלוף מיקי זוהר: הם עובדים בשיטה של עד שלא שוברים את הכלים, לא מביאים את הפתרון.

מכלוף מיקי זוהר: אבל איפה הנזק הגדול?

מכלוף מיקי זוהר: הנזק הגדול הוא בסופו של דבר לאזרחים.

מכלוף מיקי זוהר: למה?

מכלוף מיקי זוהר: כי אם אנחנו נחכה עד שבירת הכלים, בסוף, כאשר קם הבניין, אין לילד שלי בית ספר ואין לילד שלי גן ואין לילד שלי שום אזור ללכת אליו כמו מתנ"ס שהוא יכול לעשות בו חוג כלשהו.

מכלוף מיקי זוהר: למה?

מכלוף מיקי זוהר: כי אנחנו כל הזמן מחכים עד שבירת הכלים.

<אבירם דהרי: ואין לך בית כנסת ואז שמים לך קרוואן.

מכלוף מיקי זוהר: וכל השכונה נהרסת.

מכלוף מיקי זוהר: לכן אנחנו נמצאים כאן היום, כדי למנוע את שבירת הכלים.

מכלוף מיקי זוהר: אם יש צורך או אין צורך, הוועדה הזאת גם תשבור את הכלים.

מכלוף מיקי זוהר: תודה רבה לך על הדברים החשובים.

מכלוף מיקי זוהר: רם נהרי נמצא כאן?

<רם נהרי: כן.

מכלוף מיקי זוהר: יופי.

מכלוף מיקי זוהר: חיכינו לך.

מכלוף מיקי זוהר: מה אתה אומר, העיר ערוכה להרחבתה פי שלושה?

<רם נהרי: קודם כל, אני רוצה להתנצל על האיחור.

<רם נהרי: הייתה איזושהי תקלה.

מכלוף מיקי זוהר: התנצלותך התקבלה.

מכלוף מיקי זוהר: לפחות אתה הגעת.

מכלוף מיקי זוהר: יש כאלה שלא הגיעו בכלל.

<רם נהרי: אני ממשרד החינוך.

מכלוף מיקי זוהר: אתה אחרון הדוברים.

מכלוף מיקי זוהר: אם יהיה אחר כך מישהו שירצה להתייחס, כמובן שאני אאפשר לו.

מכלוף מיקי זוהר: ראש העיר יסכם ואחריו אני אסכם את הדיון.

<רם נהרי: קודם כל, אני רוצה להגיד שמאוד התרשמתי מהמצגת.

<רם נהרי: אני מכיר מקרוב את קריית גת.

<רם נהרי: אני אישית עובד עם כמה גורמים ברשות ואני מכיר את המספרים האלה.

<רם נהרי: משרד החינוך שותף ומחובר לתכניות הבינוי ככלל בארץ ובקריית גת וחשוב להבהיר שמשרד החינוך במרבית המקרים ניזון מהנתונים ומהבקשות שמתקבלות אלינו מהרשות.

<רם נהרי: זאת אומרת, אם הרשות הגישה לי בקשה להכרה בצורך לגן ילדים או בית ספר מסוים, אותה בקשה נבחנת לשנה הנוכחית ובהתאם לכך מוכרת בצורך או לא מוכרת בצורך.

<אבירם דהרי: רגע, שנשים דברים על דיוקם.

<אבירם דהרי: בהסכם גג אין הכרה בצורך.

<אבירם דהרי: הסכם הגג הוא ההכרה בצורך.

<רם נהרי: נכון.

<רם נהרי: לא סיימתי את דבריי.

<רם נהרי: קריית גת נבחנת על פי הפרמטרים הכלל ארציים.

<רם נהרי: עם זאת אני אומר שכשזה נוגע להסכמי גג, באמת משרד החינוך יודע לתת את תשומת הלב ואת העדיפות לאותם פרויקטים על אף שאין איזשהו תקציב ייעודי או צבוע עבור אותן כיתות להסכמי הגג.

<אבירם דהרי: זה חשוב מה שאמרת.

<אבירם דהרי: מה שאומר רם, הוא אומר שהמדינה חתמה אתי הסכם, כתוב מיליארד ו-600 מיליון, יש לך מיליארד ו-600 מיליון, הנה, קח.

<אבירם דהרי: לעומת זאת, אם הוא אומר לי שיש לי שבעה בתי ספר או חמישים גנים, הוא אומר תקצבתי חמישים כפול.

<אבירם דהרי: תקצבתי, הנה, תקצבתי ואני מעביר.

<אבירם דהרי: או שהכסף לא עבר או שמישהו קיבל ולא שם אותו במקום הנכון.

<אבירם דהרי: אתה מבין מה אני מתכוון?

מכלוף מיקי זוהר: מי שלא הגיע לדיון, הוא זה שהיה צריך לתת תשובה.

<אבירם דהרי: חתמתי עם האוצר.

מכלוף מיקי זוהר: עכשיו אתה עוזר לי להבין למה משרד האוצר לא הגיע לדין.

<אבירם דהרי: אם הכסף עבר למשרד החינוך, הוא עבר ב-2013 כי ב-2013 חתמתי על כל המיליארד ו-600 מיליון שקלים וזה לא קשור לתקציב השוטף.

<אבירם דהרי: יש כסף מוכן, רק תמשוך, תמשוך, תמשוך.

<אבירם דהרי: אין הכרה בצורך ואין כלום.

<אבירם דהרי: קח כסף, קח.

<אבירם דהרי: תבנה, רק תבנה.

<אבירם דהרי: זה מה שאני אומר היום לגבי המערביות.

<אבירם דהרי: תביא לי כבר היום כדי שאני אתכנן את המערביות ושאני אבנה.

<אבירם דהרי: תעביר לי את הגבול, תן לי לעשות היום.

<אבירם דהרי: למה אתה מחכה, לעוד שלוש שנים אז תיתן לי חצי גן?

<אבירם דהרי: הוא עובד בשיטה כמו שהוא עובד עם כל המדינה, בוא נראה, יש שכונה חדשה, בוא נראה כמה ילדים יש, בוא נראה אם צריך בית ספר.

<אבירם דהרי: זאת אומרת, עד שהבניין בנוי, בוא נראה בן כמה הילד, הוא בן חמש?

<אבירם דהרי: אז קחו הכרה בצורך, והוא כבר בן שבע וכשנבנה אותו, הוא כבר בן תשע.

<אבירם דהרי: גנו לו גן ילדים כשהוא כבר בן תשע.

מכלוף מיקי זוהר: אפשר גם לומר שהוא הולך לצבא ואין צורך.

<רם נהרי: חשוב להבין, ואגב, זה משהו שהוא בשיח עם הרשות.

<רם נהרי: שכונה לא קמה בן יום.

<רם נהרי: 8,000 יחידות דיור לא פתאום עולות לקרקע.

מכלוף מיקי זוהר: אתה לא מאמין.

מכלוף מיקי זוהר: בדיוק בעוד שמונה חודשים מהיום אנשים גרים שם בפועל.

מכלוף מיקי זוהר: אתה יודע מה יש שם?

מכלוף מיקי זוהר: אני בעוד שמונה חודשים בעזרת השם הולך לגור שם.

מכלוף מיקי זוהר: יש לי גן לילד?

<אבירם דהרי: לא.

<אבירם דהרי: אין.

מכלוף מיקי זוהר: יש לי בית ספר לילד?

<אבירם דהרי: לא.

מכלוף מיקי זוהר: יש לי בית כנסת להתפלל?

מכלוף מיקי זוהר: יש לי כביש נוח לנסוע לשם?

מכלוף מיקי זוהר: לא.

מכלוף מיקי זוהר: יקירי, לפני שאתה זורק נתונים, תבדוק בשטח.

<רם נהרי: קודם כל, אני מכיר.

<רם נהרי: קריית גת היא לא העיר היחידה בישראל.

<רם נהרי: אני מכיר עוד הרבה ערים.

מכלוף מיקי זוהר: אנחנו כרגע מדברים על קריית גת ולא על ערים אחרות.

מכלוף מיקי זוהר: זאת מהות הדיון.

<רם נהרי: בית ספר במתחם 07 תוקצב בשמונים אחוזים עד כה.

<קריאה: שישים.

<אבירם דהרי: למה?

<אבירם דהרי: סתם דוגמה.

<אבירם דהרי: למה שישים?

<רם נהרי: עשרה מיליון.

<קריאה: עד כיתה ט'.

מכלוף מיקי זוהר: בכיתה ט' לא צריך יותר ללמוד.

<אבירם דהרי: שאלה.

<אבירם דהרי: האוצר לא העביר מאה אחוזים?

<אבירם דהרי: זאת השאלה שלי.

<אבירם דהרי: אם האוצר העביר שישים אחוזים, אתה לא אשם.

<אבירם דהרי: אם האוצר העביר לך עשרים אחוזים, אתה לא אשם.

<אבירם דהרי: אני חתמתי על מאה אחוזים ב-2013.

<אבירם דהרי: לא היום, אלא ב-2013.

<אבירם דהרי: אני בא, הולך לתמ"ת והוא אומר לי, סליחה, לא אני.

<אבירם דהרי: אני כבר חתמתי על האוצר והאוצר העביר את הכסף, שריין את הכסף ואתה רק צינור שמעביר לי.

<אבירם דהרי: לא הבנתי, גם החינוך.

<אבירם דהרי: אני לא כמו העיר האחרת שעכשיו בנתה שכונה או לא יודע מה ועכשיו היא מתווכחת.

<אבירם דהרי: אני עשיתי הסכם גג.

<אבירם דהרי: אז מה שווה הסכם הגג?

<אבירם דהרי: השאלה, רם, קיבלת מאה ונתת לי שישים, או קיבלת ארבעים ונתת לי שישים.

<אבירם דהרי: למה נתת לי שישים?

<אבירם דהרי: כי קיבלת רק שישים?

מכלוף מיקי זוהר: רם, כמה קיבלת?

מכלוף מיקי זוהר: קיבלת מאה אחוזים מהכסף?

<רם נהרי: אני לא יודע להגיד.

מכלוף מיקי זוהר: מי יכול לתת לי את התשובה הזאת?

<קריאה: כן.

<קריאה: קיבלנו מאה אחוזים.

מכלוף מיקי זוהר: למה אתם לא משחררים את הכסף?

<רם נהרי: אני לא יודע.

<רם נהרי: אני שייך לגוף התכנון.

מכלוף מיקי זוהר: תרשום לפניך לתת בדיון הבא תשובה מדוע כל הכסף לא עבר ומדוע הוא מתעכב.

מכלוף מיקי זוהר: תעביר את השאלה למשרד.

מכלוף מיקי זוהר: בסדר?

<רם נהרי: בסדר.

מכלוף מיקי זוהר: בדיון הבא נבקש תשובה על זה.

<יוסף רוסו: הדבר הכי חשוב, אלה גני הילדים.

<יוסף רוסו: שמונת גני הילדים הם באמת הדבר החשוב ביותר.

מכלוף מיקי זוהר: תציג את עצמך לפרוטוקול.

<יוסף רוסו: יועץ ראשד העיר לנושא כרמי גת.

<רם נהרי: שמונה גני ילדים יתוקצבו בשנת 2016 וזה בדיונים מול משרד האוצר.

<רם נהרי: בחודש הקרוב כבר התמונה הזו תובהר.

<אבירם דהרי: יתוקצבו?

<אבירם דהרי: תקשיבו מה אני אומר לך.

<אבירם דהרי: אתה שומע מה אומרים לך?

<אבירם דהרי: יתוקצבו.

<אבירם דהרי: ב-2013 חתמו אתי.

מכלוף מיקי זוהר: אני אתן לאשתי את מספר הטלפון שלך והיא תשאל אותך כל יום-יומיים מה עם הגן של הילד.

<רם נהרי: אני בקיא בתהליכים בשכונה הזאת.

<רם נהרי: לפני ארבעה חודשים ביקרתי בה וראיתי שם בניין וחצי.

<אבירם דהרי: מי שואל אתך בכלל?

<אבירם דהרי: אתה לא צד בעניין.

<אבירם דהרי: רם, אתה מבין את ההבדל?

<אבירם דהרי: חתמתי חוזה, עכשיו מגיע לי כל פקיד ואומר שלפי דעתו זה לא מגיע.

<אבירם דהרי: לא שואלים אתכם.

<רם נהרי: אנחנו רוצים שבתי הספר יהיו מוכנים לאותם ילדים.

<רם נהרי: אנחנו לא רוצים שבתי ספר וכיתות יעמדו ריקים.

מכלוף מיקי זוהר: למה לא?

מכלוף מיקי זוהר: איזה אסון יקרה?

מכלוף מיקי זוהר: מה עדיף, שהגן ובית הספר יהיו מוכנים קודם או שהבן אדם יעבור לגור לפני שיש לו גן ובית ספר?

<רם נהרי: אנחנו במצוקה של מחסור.

מכלוף מיקי זוהר: אתה מצפה מרשות מקומית להכפיל את עצמה פי שלושה או פי חצי ואתה אומר לאותם אנשים שיעברו לגור שלא נורא, אתם רק מקריית גת, כולה פריפריה, איזשהו מקום, אבל במודיעין אתה תיתן את הכסף בזמן, נכון?

<אבירם דהרי: לא, מיקי, זה יותר חמור.

מכלוף מיקי זוהר: הטענות הן לא נכונות.

מכלוף מיקי זוהר: הכסף הועבר לעיריית קריית גת ולא לערים אחרות.

מכלוף מיקי זוהר: אתה משתמש בכסף של קריית גת לטובת ערים אחרות.

מכלוף מיקי זוהר: מה שאתה עושה, זאת עבירה.

מכלוף מיקי זוהר: זה בניגוד לכל מה שנקבע על ידי מדיניות הממשלה.

מכלוף מיקי זוהר: אתה חוטא לתפקידך כמשרד חינוך.

מכלוף מיקי זוהר: משרד חינוך לא יכול לעשות מימון צולב מכספי המדינה לעיר מסוימת לטובת עיר אחרת, בטח לא על חשבון הפריפריה.

מכלוף מיקי זוהר: עם כל הכבוד, סליחה שאני קצת יוצא מגדרי, אבל זה מרתיח אותי.

מכלוף מיקי זוהר: לא יכול להיות שיקפחו את הפריפריה.

מכלוף מיקי זוהר: זאת בדיוק הוועדה לצדק חלוקתי.

מכלוף מיקי זוהר: זה הקיפוח של הפריפריה לטובת מקומות אחרים.

מכלוף מיקי זוהר: הפריפריה צריכה תמיד להיות בראש סדר העדיפויות שלנו ואם יש כסף שנועד לפריפריה, הוא לא יופנה לשום מקום אחר אלא הוא יופנה לאן שהוא הופנה מראש.

מכלוף מיקי זוהר: לכן הטענות שלך הן לא טענות נכונות.

מכלוף מיקי זוהר: נקודה.

<רם נהרי: את הנקודה הספציפית הזאת אני אבדוק.

מכלוף מיקי זוהר: תבדוק את זה בבקשה ותביא לפתרון עם תשובות לדיון הבא.

<אבירם דהרי: אתה צריך להבין שהכסף הזה כבר שלנו משנת 2013.

<אבירם דהרי: זה לא אתה ספציפית.

<אבירם דהרי: אין לך SAY כאן, לא לך, לא לתמ"ת, אין לכם SAY.

מכלוף מיקי זוהר: הדברים ברורים.

מכלוף מיקי זוהר: אני חייב לומר שהדברים ידועים.

מכלוף מיקי זוהר: זה לא שחידשת משהו.

מכלוף מיקי זוהר: אלה דברים כואבים.

מכלוף מיקי זוהר: ילדי קריית גת לא פחות חשובים מילדי שאר הערים ברחבי הארץ.

מכלוף מיקי זוהר: אם יש כסף שהופנה במלואו לטובת העיר קריית גת, הכסף ילך רק לעיר קריית גת.

מכלוף מיקי זוהר: הרי מה תפקידך כרגולטור?

מכלוף מיקי זוהר: לוודא שהדברים מתבצעים כמו שצריך ובקצב הנכון ובהתאם.

מכלוף מיקי זוהר: העיר קריית גת עושה את הכול בקצב הנכון ואתה עושה את זה בקצב איטי.

מכלוף מיקי זוהר: אתה בא ואומר שאתה רוצה להחזיק בכסף.

מכלוף מיקי זוהר: אם אתה אומר שאתה רוצה להחזיק בכסף לצרכי בקרה, דברים לא מתקדמים, תקרא את העירייה ותגיד לה א', ב', ג' לא קרה ואתה רוצה שיתבצע כדי לתת לה את הכסף.

מכלוף מיקי זוהר: זה אולי קצת לגיטימי.

מכלוף מיקי זוהר: לא הכי לגיטימי אבל קצת לגיטימי.

מכלוף מיקי זוהר: אבל להגיד לי שאתם משתמשים במשאבים האלה לטובת ערים אחרות?

מכלוף מיקי זוהר: זה כבר משהו שלדעתי חוצה את כל הגבולות.

<רם נהרי: לא אמרתי.

מכלוף מיקי זוהר: אדוני יבוא בדיון הבא וייתן הסברים ואולי בכלל יבוא ויאמר שנפתרה הבעיה והעברתם את מאה אחוזי הכסף ואז בכלל לא צריך לבוא לדיון.

מכלוף מיקי זוהר: יכול לבוא להגיד שלום וללכת.

מכלוף מיקי זוהר: אב אם נתתם את מאה אחוזים מהכסף, נפתרה הבעיה.

<אבירם דהרי: תבין שגם אחרי המאה אחוזים האלה, עדיין אין לי אולם ספורט ואין לי זה וזה וזה.

<אבירם דהרי: המאה אחוזים האלה, הם שישים אחוזים.

מכלוף מיקי זוהר: בוא נגיע לשישים אחוזים של המאה אחוזים.

מכלוף מיקי זוהר: אחרון הדוברים, חגי פורבס.

מכלוף מיקי זוהר: מעניין לשמוע אותך.

<חגי פורבס: המשמעויות של עיריות ורשויות בכל הנושא של בניית מעונות יום נקבעה בהחלטת ממשלה משנת 2013 והיא אומרת שההטבה שניתנת לרשויות שיש בהם הסכמי גג, מתבטאת בזה שבספירת הילדים, יש כל מיני משמעויות למספר הילדים ברשות, מספר הילדים ברשות , יתווספו לו תחזיות של גידול הילדים ברשות.

<חגי פורבס: זה מכוח החלטת ממשלה.

<חגי פורבס: זאת הנגזרת.

<אבירם דהרי: תסביר לי בעברית.

<אבירם דהרי: נניח בהסכם הגג כתוב לי 28 מעונות יום.

<אבירם דהרי: יש לי הסכם עם המדינה בו כתוב 28 מעונות יום.

<אבירם דהרי: אתה לא אמור לעשות שום דבר חוץ מלתת לי את הכסף לזה.

<אבירם דהרי: אתה אומר ללכת למדינה, לקחת את הכסף עבור 28 מעונות היום ולתת לי אותו.

<אבירם דהרי: זה הסכם שלי.

<אבירם דהרי: למה עשינו את כל ההסכם?

מכלוף מיקי זוהר: האם אדוני יכול להבטיח לי שאין מימון צולב גם אצלכם במשרד?

מכלוף מיקי זוהר: האם אדוני יכול להבטיח לי שהכסף שהופנה לעיר קריית גת לא מופנה לערים אחרות?

<חגי פורבס: אין לנו כסף שמופנה לרשויות, גם לרשויות עם הסכמי גג.

<חגי פורבס: כל הרשויות בארץ שחתומות על הסכמי גג, המשמעות היחידה שיש לרשויות עם הסכמי גג - - -

<אבירם דהרי: במקרה שלהם האוצר אשם.

<אבירם דהרי: האוצר לא מעביר להם.

מכלוף מיקי זוהר: הם לא כאן.

<אבירם דהרי: הוא חותם אתי הסכם גג, אומר לי שמגיעים לי 28 מעונות, עושה לי חישוב של עוד כמה עשרות מיליוני שקלים, קיבלת, חותם ואחר כך הוא אמר לי לך תריב אתו.

<אבירם דהרי: אני בא אליו, הוא אומר לי שהוא יספור לי ילדים.

<חגי פורבס: לא.

<חגי פורבס: אני חייב לומר.

<חגי פורבס: כל הרשויות בארץ שיש להן הסכמי גג, החלטת הממשלה אמרה לי שמה שאתה צריך לעשות לרשויות כאלה זה במסגרת הקריטריונים שלך, של חלוקת תקציבים למעונות, אתה מתחשב גם בתחזית גידול.

<חגי פורבס: ישבנו בזמנו עם רמ"י וגיבשנו נוסחאות וגיבשנו הכול והכול היה ערוך ליישום החלטת הממשלה הזאת.

<חגי פורבס: זה ההיבט היחיד שיש למשרד סביב בניית מעונות יום.

<אבירם דהרי: 8,000 יחידות דיור, כמה מגיע?

<קריאה: לפי הספירה מגיע אפס מעונות יום.

<חגי פורבס: לא.

<חגי פורבס: ממש לא.

<חגי פורבס: אמרתי נקודה אחת.

<חגי פורבס: זה לא שלי יש כסף שקיבלתי לקריית גת.

<אבירם דהרי: בשורה התחתונה, עוד שמונה חודשים נכנסים 1,700 אנשים עם היתרים ביד ובעוד שנה הם גרים.

<אבירם דהרי: 1,700 כפול שתיים כפול אחד.

<אבירם דהרי: 1,700 ילדים במעון.

<אבירם דהרי: כמה מעונות צריך לבנות בשביל 1,700 ילדים?

<אבירם דהרי: 300 ילדים במעון, זה אומר עשרה מעונות.

<אבירם דהרי: מתי נבנה אותם?

<אבירם דהרי: גם עכשיו תביא לי את ההרשאה, מתי אני אבנה אותם?

<חגי פורבס: אני אומר שהמחסור במעונות יום, הצורך לבנות מעונות יום ברחבי הארץ הוא לא קשור להסכמי גג אלא הוא קשור לביקושים וליכולות של רשויות לבנות.

<חגי פורבס: אני כפוף כאן לשני דברים, האחד, לתקציב והתקציב מחולק - - -

<אבירם דהרי: הבנו.

<אבירם דהרי: אתה אומר שהמדינה עושה הסכמי גג אבל היא אומרת, עזוב, ממילא הם לא יממשו אותם, תמשיכו לעבוד רגיל.

<חגי פורבס: לא.

<חגי פורבס: ממש לא.

<אבירם דהרי: כל הרעיון של הסכם גג הוא שהמעון יהיה מוכן לפני שהבית יהיה מוכן.

<אבירם דהרי: זה הרעיון.

<אבירם דהרי: לכן אמרו לך שתעשה תחזית.

<אבירם דהרי: איך אתה עושה תחזית?

<אבירם דהרי: 1,700 היתרים בחוץ.

<אבירם דהרי: כמה תחזית עשית?

<אבירם דהרי: 1,700 היתרים, זה 1,700 משפחות.

<אבירם דהרי: אם לכל ארבע משפחות יהיה ילד, זה 400.

מכלוף מיקי זוהר: אדוני, תתכנס לסיום.

<אבירם דהרי: איך אני אבנה?

<חגי פורבס: למשרד הכלכלה יש מנגנון אחיד לחלוקת תקציבים לבניית מעונות יום כאשר חמישים אחוזים מתוך התקציבים האלה משוריינים למגזר הערבי, למגזר החרדי ולרשויות מאשכולות אחד עד ארבע.

<חגי פורבס: קריית גת היא אשכול ארבע, כך שמעתי, ולכן היא תיכנס למשבצת הזאת.

מכלוף מיקי זוהר: אחרי שיסתיים כרמי גת או לפני?

<חגי פורבס: בשונה מגני הילדים, לנו אין חוק חינוך חובה.

<חגי פורבס: הרחבת היצע המעונות מגיעה ביוזמת הרשות.

<חגי פורבס: הרשות רוצה לבנות מעון, היא צריכה לעמוד בתנאי הסף של תקצוב המעונות כאשר אחד התנאים הבסיסיים והיותר קשים להשגה אלה היתרי בנייה.

<חגי פורבס: ברגע שיש את התנאים האלה, מגיעים אלינו, מגישים את הבקשה ומקבלים תקצוב כאשר – וכאן הנקודה הכי חשובה – זה גם כפוף למגבלות תקציב.

<חגי פורבס: כרגע התקציב שלי לבניית מעונות יום נגמר מכוח חוק טרכטנברג ואנחנו נערכים.

<יוסף רוסו: אדוני היושב ראש, אני רוצה לענות לו.

<יוסף רוסו: לפי החלטת קבינט הדיור מ-20 לספטמבר 2013, משרד הכלכלה ומשרד האוצר היו צריכים לקבוע לגבי יחידות הדיור אבל הדבר הזה לא נעשה.

<חגי פורבס: אבל זה לא נכן.

<יוסף רוסו: במשך שלוש שנים היו אפס הקצאות.

<חגי פורבס: זה לא מדויק.

מכלוף מיקי זוהר: אני שואל את אדוני שאלה.

מכלוף מיקי זוהר: הרי יהיה דיון המשך.

מכלוף מיקי זוהר: אולי, כמו שהצענו לשאר המשרדים, תחזור למשרד ותבדקו אפשרות יחד עם עיריית קריית גת איך אפשר לקדם את הדברים שתקועים ואז אולי לדיון הבא תבוא ותאמר שבוצע כך וכך, הדברים מתקדמים, ואז אולי נהיה במצב הרבה יותר טוב.

<אבירם דהרי: הוא אומר לך שאין לו תקציב.

מכלוף מיקי זוהר: אני למדתי שכאשר רוצים למצוא תקציב, יודעים למצוא תקציב.

<חגי פורבס: אנחנו לא משריינים כסף.

מכלוף מיקי זוהר: האוצר לא העביר לך כסף?

מכלוף מיקי זוהר: אתה טוען שעד עכשיו האוצר עדיין לא העביר אליך כסף?

<חגי פורבס: עד עכשיו האוצר נתן את כל הכספים שיש.

<חגי פורבס: הכספים שיש, מכוח דוח טרכטנברג – דוח טרכטנברג היה בשנים 2011 עד 2016 – אנחנו עכשיו בדיוני תקציב לשנה הבאה ובמסגרת דיוני התקציב האלה נושא הרחבת מעונות היום הוא על הפרק.

<חגי פורבס: יש החלטת ממשלה על חריש.

<חגי פורבס: חריש זאת הרשות היחידה בכל הארץ שיש החלטת ממשלה שהקצו לה כסף לבניית מעונות יום.

<חגי פורבס: אין עוד רשויות כאלה.

<חגי פורבס: זאת החלטת ממשלה שלא המשרד יזם.

<אבירם דהרי: בקיצור, להסכם הגג אין שום משמעות.

<חגי פורבס: אם רוצים לשריין כסף, לא במסגרת המנגנון הרגיל.

מכלוף מיקי זוהר: הבנתי.

מכלוף מיקי זוהר: תודה רבה.

<אבירם דהרי: אתה מבין כמה כסף אנחנו סתם מבזבזים.

<אבירם דהרי: הולכים, חוזרים, הולכים וחוזרים, יושבים יועצים, כותבים וכולי ואני משלם את זה.

מכלוף מיקי זוהר: אחרונת הדוברים גברת עפרה כרמון אבן, משרד הרווחה.

<עפרה כרמון אבן: אני לא יודעת אם זה בשוגג אבל למעשה לא הוצגו צרכים להם אנחנו נדרשים להיערך בהתייחס למשרד הרווחה – מסגרות דיור ומסגרות יום.

<עפרה כרמון אבן: בין אם התקיים שיח בין מחלקת הרווחה המקומית למחלקת התכנון ובין אם לא, ברגע שבעצם יתקיים השיח הזה נוכל להיערך ונשמח לקחת חלק.

מכלוף מיקי זוהר: אלה צרות של עשירים.

מכלוף מיקי זוהר: אני חייב לציין שלמשרד שלכם יש שר מדהים.

מכלוף מיקי זוהר: אני לא אובייקטיבי, הוא מהמפלגה שלי.

מכלוף מיקי זוהר: אני חושב שבאמת אפשר יהיה לעשות אתו המון פעולות.

מכלוף מיקי זוהר: כמובן, אם יהיה צורך, זה יתבצע בטיפול אנשי המקצוע של הרשות.

מכלוף מיקי זוהר: משרד הרווחה פותח בפניכם את ידיו ומציע לכם לבוא לפתחו.

מכלוף מיקי זוהר: אני רוצה לסכם את הדיון.

מכלוף מיקי זוהר: 1.

מכלוף מיקי זוהר: המדינה גבתה מיליארדים כתוצאה משיווק כרמי גת והתעשרה על חשבון קריית גת תוך כדי שהיא מפקירה את העיר בפועל.

מכלוף מיקי זוהר: 2.

מכלוף מיקי זוהר: המשך האצת הבנייה בהתאם למדיניות הממשלה תלוי בהקצאת משאבים הוגנת ומעשית שתאפשר לרשות לעמוד בשינויים הצפויים.

מכלוף מיקי זוהר: 3.

מכלוף מיקי זוהר: נדרשת הגדלה להכנסות השוטפות של עיריית קריית גת על מנת שתוכל להעניק לתושביה הוותיקים ולתושביה החדשים את השירותים הנדרשים לכל אזרח.

מכלוף מיקי זוהר: 4.

מכלוף מיקי זוהר: הוועדה ממליצה לכל הגורמים הרלוונטיים – משרד האוצר, משרד השיכון, משרד הרווחה, משרד הבריאות, משרד התרבות והספורט, משרד הדתות, משרד הכלכלה ובפרט משרד הפנים – לקיים דיונים שיביאו לפתרון ממשי לכל הסוגיות שהועלו בישיבה, הן בשינוי חלוקת גבולות והכנסות, הן בהקצאות משאבים כלכליים ממשרד האוצר והשיכון לטובת יישום הרחבת העיר בפועל.

מכלוף מיקי זוהר: 5.

מכלוף מיקי זוהר: הוועדה קוראת לסדר את נציגי הממשלה – משרד האוצר, במקרה זה אגף התקציבים, ועדת הוותמ"ל – שלא הגיעו לדיון למרות שהוזמנו לכאן כדין ורואה זאת בחומרה רבה.

מכלוף מיקי זוהר: 6.

מכלוף מיקי זוהר: אני קובע כי הדיון הזה יובא להמשך דיון על מנת שנוכל לעקוב אחרי הדברים שמתקדמים במועד שייקבע בקרוב בעזרת השם.

מכלוף מיקי זוהר: תודה רבה.

מכלוף מיקי זוהר: הישיבה נעולה.